title: 2012/507/EU: Euroopan keskuspankin päätös, annettu 7 päivänä syyskuuta 2012 , eurosetelien aitouden ja kunnon tarkastamisesta sekä kiertoon palauttamisesta tehdyn päätöksen EKP/2010/14 muuttamisesta (EKP/2012/19)

text:
               20.9.2012

               FI

               Euroopan unionin virallinen lehti

               L 253/19

         EUROOPAN KESKUSPANKIN PÄÄTÖS,
   annettu 7 päivänä syyskuuta 2012,
   eurosetelien aitouden ja kunnon tarkastamisesta sekä kiertoon palauttamisesta tehdyn päätöksen EKP/2010/14 muuttamisesta
   (EKP/2012/19)
   (2012/507/EU)
   EUROOPAN KESKUSPANKIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 128 artiklan 1 kohdan,
   ottaa huomioon Euroopan keskuspankkijärjestelmän ja Euroopan keskuspankin perussäännön (jäljempänä ’EKPJ:n perussääntö’) ja erityisesti sen 16 artiklan,
   sekä katsoo seuraavaa:

               (1)

               Euroopan keskuspankki (EKP) teki 16 päivänä syyskuuta 2010 eurosetelien aitouden ja kunnon tarkastamisesta sekä kiertoon palauttamisesta päätöksen EKP/2010/14 (1), jossa vahvistetaan yleiset säännöt ja menettelyt, jotka suojaavat eurosetelien luotettavuutta maksuvälineenä.

               (2)

               Päätöksen EKP/2010/14 soveltamisalaa tulisi muuttaa kattamaan nykyiset ja tulevat eurosetelisarjat ja varmistamaan, että kierrossa olevat eurosetelit ovat aitoja ja hyväkuntoisia ja että mahdollisesti väärät eurosetelit tunnistetaan ja luovutetaan toimivaltaisille kansallisille viranomaisille. Päätöksen EKP/2010/14 liitteisiin tulisi tästä johtuen tehdä useita teknisiä muutoksia.

               (3)

               Eurosetelien automatisoitua kuntotarkasta koskevat vähimmäisvaatimukset, jotka on vahvistettu päätöksen EKP/2010/14 liitteessä IIIa, koskevat setelinkäsittelylaitteiden toimintoja. Tästä syystä ne koskevat ainoastaan setelinkäsittelylaitteiden valmistajia, eivätkä vaikuta päätöksessä EKP/2010/14 vahvistettuihin setelien aitouden ja kunnon tarkastusmenettelyihin, joita rahaa käsittelevien laitosten tulee noudattaa. Koska vähimmäisvaatimukset automatisoidulle kuntotarkastukselle jäävät päätöksen EKP/2010/14 soveltamisalan ulkopuolelle, ne tulisi sisällyttää setelinkäsittelylaitteita, tiedonkeruuta ja seurantaa koskeviin sääntöihin ja menettelyihin.

               (4)

               Päätöksestä EKP/2010/14 saatujen kokemusten perusteella olisi selkeys- ja tehokkuussyistä tarpeen muuttaa tiettyjä sääntöjä ja menettelyjä.

               (5)

               Päätöstä EKP/2010/14 olisi sen vuoksi muutettava,

         ON HYVÄKSYNYT TÄMÄN PÄÄTÖKSEN:
   1 artikla
   Muutokset
   Muutetaan päätöstä EKP/2010/14 seuraavasti:

               1)

               Lisätään 2 artiklaan seuraava määritelmä:

                           ”13.

                           ’euroseteleillä’ seteleitä, jotka ovat päätöksen EKP/2003/4 (2) tai kyseisen päätöksen korvaavan tai täydentävän säädöksen vaatimusten ja EKP:n neuvoston vahvistamien teknisten määrittelyjen mukaisia.

               2)

               Korvataan 3 artiklan 5 kohta seuraavasti:
               ”5.   Rahaa käsittelevät laitokset voivat ottaa käyttöön setelien aitouden ja kunnon tarkastamiseen käytettäviä, henkilökunnan käyttämiä laitteita sekä asiakkaiden käyttämiä laitteita ainoastaan, jos ne ovat läpäisseet kansallisen keskuspankin testauksen ja 9 artiklan 2 kohdan mukaisesti sisällytetty EKP:n verkkosivuilla olevaan luetteloon. Laitteita käytetään ainoastaan eurosetelien nimellisarvoihin ja -sarjoihin, jotka sisältyvät EKP:n verkkosivuilla olevaan, vastaavia laitteita koskevaan luetteloon testauksen läpäisseillä tehtaan standardiasetuksilla kaikki niiden päivitykset mukaan lukien, elleivät kansallinen keskuspankki ja rahaa käsittelevä laitos ole sopineet tiukemmista asetuksista.”;

               3)

               Korvataan 6 artikla seuraavasti:
               ”6 artikla
               Huonokuntoisten eurosetelien havaitseminen
               1.   Manuaalinen setelien kunnon tarkastus suoritetaan liitteessä III kuvattujen vähimmäisvaatimusten mukaisesti.
               2.   Automatisoitu kuntotarkastus tehdään setelinkäsittelylaitteella, joka on läpäissyt testauksen EKP:n verkkosivuilla julkaistavien ja ajoittain muutettavien vähimmäisvaatimusten mukaisesti.
               3.   Kansallinen keskuspankki voi EKP:lle ilmoitettuaan päättää yhtä tai useampaa eurosetelien nimellisarvoa tai sarjaa koskevista tiukemmista vaatimuksista, mikäli se on perusteltua esimerkiksi kierrossa olevien eurosetelien laadun heikkenemisen vuoksi kyseisessä jäsenvaltiossa. Nämä tiukemmat vaatimukset julkaistaan kyseisen kansallisen keskuspankin verkkosivuilla.
               4.   Huonokuntoiset eurosetelit luovutetaan kansalliselle keskuspankille kansallisten säädösten mukaisesti.”;

               4)

               Korvataan 8 artiklan 4 kohta seuraavasti:
               ”4.   Eurojärjestelmä ilmoittaa rahaa käsitteleville laitoksille väärennösten uhasta silloin, kun se on asianmukaista, ja eurojärjestelmä voi edellyttää, että rahaa käsittelevät laitokset ryhtyvät toimenpiteisiin, mukaan lukien kyseisen sarjan tietyn nimellisarvon tai tiettyjen nimellisarvojen määräisten eurosetelien kiertoon palauttamista koskeva väliaikainen kielto.”;

               5)

               Korvataan 9 artiklan 3 kohta seuraavasti:
               ”3.   Kun setelinkäsittelylaitteen tyyppi on läpäissyt testauksen, testitulokset ovat voimassa koko euroalueella vuoden ajan sen kuukauden päättymisestä lukien, jona testaus suoritettiin edellyttäen, että setelinkäsittelylaitteen tyyppi säilyttää kyvyn havaita kaikki eurojärjestelmän tiedossa olevat väärät eurosetelit kyseisen ajanjakson ajan.”;

               6)

               Korvataan 10 artiklan 3 kohta seuraavasti:
               ”3.   Jos kansallinen keskuspankki havaitsee, että rahaa käsittelevä laitos ei ole noudattanut tämän päätöksen säännöksiä, sen tulee vaatia, että rahaa käsittelevä laitos ottaa käyttöön korjaavat toimenpiteet määrätyn ajan kuluessa. Vaatimuksen esittänyt kansallinen keskuspankki voi EKP:n puolesta kieltää rahaa käsittelevää laitosta palauttamasta kiertoon kyseisen sarjan tietyn nimellisarvon tai tiettyjen nimellisarvojen määräisiä euroseteleitä, kunnes päätöksen säännösten noudattamatta jättäminen on korjattu. Jos päätöksen säännösten noudattamatta jättäminen johtuu siitä, että tietyntyyppinen setelinkäsittelylaite ei toimi asianmukaisesti, mainittu laite voidaan tämän johdosta poistaa 9 artiklan 2 kohdassa tarkoitetusta luettelosta.”;

               7)

               Korvataan 13 artikla seuraavasti:
               ”13 artikla
               Loppusäännökset
               1.   Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
               2.   Jäsenvaltioissa, jotka ottavat euron käyttöön tämän päätöksen tekemisen jälkeen, rahaa käsittelevien laitosten on sovellettava tätä päätöstä euron käyttöönottopäivästä lähtien.”

               8)

               Muutetaan liitteitä I, IIa, IIb, IIIa, IIIb ja IV tämän päätöksen liitteen mukaisesti.

         2 artikla
   Voimaantulo
   Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tehty Frankfurt am Mainissa 7 päivänä syyskuuta 2012.

            EKP:n puheenjohtaja

         Mario DRAGHI

      (1)  EUVL L 267, 9.10.2010, s. 1.

      (2)  EUVL L 78, 25.3.2003, s. 16.”;

      LIITE
      Muutetaan päätöksen EKP/2010/14 liitteitä I, IIa, IIb, IIIa, IIIb ja IV seuraavasti:

                  1.

                  Korvataan liite I seuraavasti:

                     ”LIITE I

                        SETELINKÄSITTELYLAITTEET

                     1.   Yleiset tekniset vaatimukset

                                 1.1

                                 Jotta laitetta voidaan pitää setelinkäsittelylaitteena, sen on kyettävä käsittelemään euroseteleitä, luokittelemaan yksittäiset eurosetelit ja fyysisesti erottelemaan eurosetelit niiden saamien luokitusten mukaan ilman koneen käyttäjän myötävaikutusta, jollei liitteestä IIa ja IIb muuta johdu. Setelinkäsittelylaitteissa on oltava vaadittu määrä tarkoitukseen varattuja lajittelulokeroita ja/tai muita keinoja, joilla voidaan varmistaa se, että käsitellyt eurosetelit erotellaan toisistaan luotettavasti.

                                 1.2

                                 Setelinkäsittelylaitteiden on oltava muunneltavissa sen varmistamiseksi, että ne kykenevät luotettavasti havaitsemaan uudet väärennökset. Lisäksi niiden on oltava muunneltavissa, jotta on mahdollista asettaa tiukempia tai vähemmän tiukkoja kuntoa koskevia lajittelukriteereitä, jos se on tarpeen.

                           2.   Setelinkäsittelylaitteiden ryhmät

                     Setelinkäsittelylaitteet ovat joko asiakkaiden käyttämiä laitteita tai henkilökunnan käyttämiä laitteita.

                        Taulukko 1

                        Asiakkaiden käyttämät laitteet

                                 A.   Asiakkaiden käyttämät laitteet, joihin käteistä talletetaan niin, että asiakas kyetään jäljittämään

                                 1.

                                 Talletusautomaatit

                                 Talletusautomaatit antavat asiakkaille mahdollisuuden tallettaa euroseteleitä pankkikorttia tai muita keinoja käyttämällä pankkitileilleen, mutta niissä ei ole käteisnostotoimintoa. Talletusautomaatit tarkastavat eurosetelien aitouden ja mahdollistavat tilinhaltijan jäljittämisen; kuntotarkastukset ovat valinnaisia.

                                 2.

                                 Käteisen kierrätysautomaatit

                                 Käteisen kierrätysautomaatit antavat asiakkaille mahdollisuuden tallettaa euroseteleitä pankkikorttia tai muita keinoja käyttämällä pankkitileilleen ja nostaa euroseteleitä pankkitileiltään. Käteisen kierrätysautomaatit tarkastavat eurosetelien aitouden ja kunnon ja mahdollistavat tilinhaltijan jäljittämisen. Nostoihin käteisen kierrätysautomaatit voivat käyttää aitoja ja hyväkuntoisia euroseteleitä, jotka muut asiakkaat ovat tallettaneet aiemmissa tapahtumissa.

                                 3.

                                 Yhdistetyt talletusautomaatit

                                 Yhdistetyt talletusautomaatit antavat asiakkaille mahdollisuuden tallettaa euroseteleitä pankkikorttia tai muita keinoja käyttämällä pankkitileilleen ja nostaa euroseteleitä pankkitileiltään. Yhdistetyt talletusautomaatit tarkastavat eurosetelien aitouden ja mahdollistavat tilinhaltijan jäljittämisen; kuntotarkastukset ovat valinnaisia. Nostoihin yhdistetyt talletusautomaatit eivät käytä sellaisia euroseteleitä, jotka muut asiakkaat ovat tallettaneet aiemmissa tapahtumissa, vaan ainoastaan erikseen niihin ladattuja euroseteleitä.

                                 B.   Muut asiakkaiden käyttämät laitteet

                                 4.

                                 Käteisnostoautomaatit

                                 Käteisnostoautomaatit ovat käteisnostolaitteita, jotka tarkastavat eurosetelien aitouden ja kunnon ennen niiden jakamista asiakkaille. Käteisnostoautomaatit käyttävät rahaa käsittelevien laitosten tai muiden automatisoitujen järjestelmien (kuten myyntiautomaattien) niihin lataamia euroseteleitä.

                           Käteisen kierrätysautomaatteja voidaan käyttää talletusautomaatteina tai yhdistettyinä talletusautomaatteina, jos niiden ydintoimintojen toteuttamiseksi tarvittavat havaitsemisjärjestelmät, ohjelmistot ja muut komponentit ovat samat kuin EKP:n verkkosivuilla olevaan luetteloon listatut käteisen kierrätysautomaattityypit.
                     Yhdistettyjä talletusautomaatteja voidaan käyttää talletusautomaatteina, jos niiden ydintoimintojen toteuttamiseksi tarvittavat havaitsemisjärjestelmät, ohjelmistot ja muut komponentit ovat samat kuin EKP:n verkkosivuilla olevaan luetteloon listatut yhdistetyt talletusautomaattityypit.

                        Taulukko 2

                        Henkilökunnan käyttämät laitteet

                                 1.

                                 Setelinlajittelulaitteet

                                 Setelinlajittelulaitteet tarkastavat eurosetelien aitouden ja kunnon.

                                 2.

                                 Setelien aitouden tarkastuslaitteet

                                 Setelien aitouden tarkastuslaitteet tarkastavat eurosetelien aitouden.

                                 3.

                                 Pankkivirkailijaa avustavat käteistä kierrättävät laitteet

                                 Pankkivirkailijaa avustavat käteistä kierrättävät laitteet ovat käteistä kierrättäviä laitteita, joita käyttävät rahaa käsittelevät laitokset ja jotka tarkastavat eurosetelien aitouden ja kunnon. Pankkivirkailijaa avustavat käteistä kierrättävät laitteet voivat käyttää nostoihin aitoja ja hyväkuntoisia euroseteleitä, jotka muut asiakkaat ovat tallettaneet aiemmissa tapahtumissa. Sen lisäksi ne pitävät eurosetelit turvassa ja mahdollistavat sen, että rahaa käsittelevät laitokset hyvittävät tai veloittavat asiakkaiden pankkitilejä.

                                 4.

                                 Pankkivirkailijaa avustavat laitteet

                                 Pankkivirkailijaa avustavat laitteet ovat laitteita, joita käyttävät rahaa käsittelevät laitokset ja jotka tarkastavat eurosetelien aitouden. Sen lisäksi ne pitävät eurosetelit turvassa ja mahdollistavat sen, että rahaa käsittelevät laitokset hyvittävät tai veloittavat asiakkaiden pankkitilejä.

                           Henkilökunnan käyttämien laitteiden tulee käsitellä setelit erissä.
                     Pankkivirkailijaa avustavia käteistä kierrättäviä laitteita ja pankkivirkailijaa avustavia laitteita voidaan käyttää asiakkaan käyttäminä laitteina, jos laitetyyppi on testattu ja listattu EKP:n verkkosivuilla olevaan luetteloon käteisen kierrätysautomaateiksi tai yhdistetyiksi talletusautomaateiksi / talletusautomaateiksi. Tässä tapauksessa pankkivirkailijaa avustavat käteistä kierrättävät laitteet rinnastetaan käteisen kierrätysautomaateiksi ja pankkivirkailijaa avustavat laitteet rinnastetaan yhdistetyiksi talletusautomaateiksi / talletusautomaateiksi.
                     3.   Setelinkäsittelylaitetyypit

                     Eurojärjestelmä testaa setelinkäsittelylaitetyyppejä. Setelinkäsittelylaitetyypit voidaan erottaa toisistaan niiden erityisten havaitsemisjärjestelmien, ohjelmiston ja muiden niiden ydintoimintojen suorittamisen osatekijöiden avulla. Niitä ovat a) aitojen eurosetelien tunnistaminen; b) vääriksi epäiltyjen eurosetelien havaitseminen ja erotteleminen; c) mahdollisesti huonokuntoisten eurosetelien havaitseminen ja erotteleminen hyväkuntoisista euroseteleistä ja d) mahdollisesti vääriksi euroseteleiksi tunnistettujen esineiden ja sellaisten eurosetelien jäljittäminen, joita ei ole selvästi todettu aidoiksi.”;

                  2.

                  Korvataan liite IIa seuraavasti:

                     ”LIITE IIa

                        EUROSETELIEN LUOKITTELU JA KÄSITTELY ASIAKKAIDEN KÄYTTÄMILLÄ LAITTEILLA

                     Eurosetelit luokitellaan yhteen seuraavista ryhmistä ja erotellaan fyysisesti ryhmittäin. Laitteiden, jotka eivät tarkasta eurosetelien kuntoa, ei tarvitse erotella euroseteliryhmiä 4a ja 4b.

                        Taulukko 1

                        Eurosetelien luokittelu ja käsittely asiakkaiden käyttämillä laitteilla, joilla talletetaan käteistä siten, että asiakas on jäljitettävissä

                                 Ryhmä

                                 Ominaisuudet

                                 Toimenpiteet

                                 1

                                 Esineet, joita ei ole tunnistettu euroseteleiksi

                                 Ei ole tunnistettu euroseteleiksi jostakin seuraavasta syystä:

                                             —

                                             laite ei tue euroseteleitä

                                             —

                                             kyseessä on muu kuin euroseteli

                                             —

                                             kyseessä on eurosetelien kaltainen esine

                                             —

                                             kuva tai muoto on väärä

                                             —

                                             kulmassa tai kulmissa on suuri taitos tai osa tai osia puuttuu

                                             —

                                             laitteessa on syöttö- tai siirtovirhe.

                                 Laite palauttaa esineen asiakkaalle.

                                 2

                                 Mahdollisesti väärät eurosetelit

                                 Kuva ja muoto tunnistettu, mutta yksi tai useampi aitoustekijä, jonka laite on tarkastanut, on jäänyt havaitsematta tai se on selkeästi sietorajan ulkopuolella.

                                 Kierrosta poistaminen
                                 Toimitettava toimivaltaisille kansallisille viranomaisille aitouden tarkastamista varten yhdessä tilinhaltijaa koskevien tietojen kanssa välittömästi tai viimeistään 20 työpäivän kuluessa laitteeseen tallettamisesta. Tilinhaltijan tiliä ei hyvitetä.

                                 3

                                 Eurosetelit, joita ei ole selvästi todettu aidoiksi

                                 Kuva ja muoto on tunnistettu, mutta kaikkia laitteen tarkastamia aitoustekijöitä ei ole tunnistettu laatu- ja/tai sietorajapoikkeamien vuoksi. Useimmissa tapauksissa huonokuntoisia euroseteleitä.

                                 Kierrosta poistaminen
                                 Eurosetelit käsitellään erikseen ja toimitetaan kansalliselle keskuspankille aitouden tarkastamista varten välittömästi tai viimeistään 20 työpäivän kuluessa laitteeseen tallettamisesta.
                                 Tiedot tilinhaltijasta säilytetään kahdeksan viikon ajan sen jälkeen, kun laite on havainnut eurosetelit. Tiedot annetaan kansalliselle keskuspankille pyynnöstä. Vaihtoehtoisesti kansallisen keskuspankin kanssa voidaan sopia, että tilinhaltijan jäljittämisen mahdollistavat tiedot toimitetaan kyseiselle keskuspankille yhdessä eurosetelien kanssa.
                                 Tilinhaltijan tiliä voidaan hyvittää.

                                 4a

                                 Eurosetelit, jotka tunnistetaan aidoiksi ja hyväkuntoisiksi

                                 Kaikki laitteen suorittamat aitous- ja kuntotarkastukset antavat positiivisen tuloksen.

                                 Seteli voidaan palauttaa kiertoon.
                                 Tilinhaltijan tiliä hyvitetään.

                                 4b

                                 Eurosetelit, jotka on tunnistettu aidoiksi ja huonokuntoisiksi

                                 Kaikki laitteen suorittamat aitoustarkastukset antavat positiivisen tuloksen. Ainakin yksi tarkastetuista kuntokriteereistä antaa negatiivisen tuloksen.

                                 Ei voida palauttaa kiertoon ja palautetaan kansalliselle keskuspankille.
                                 Tilinhaltijan tiliä hyvitetään.

                           Taulukkoa 1 koskevat erityissäännöt:

                                 1.

                                 Laite ei palauta asiakkaalle 2- ja 3-ryhmiin kuuluvia euroseteleitä, jos laite sallii talletustapahtuman peruuttamisen. Mainitunlaisten eurosetelien pitäminen laitteessa silloin, kun tapahtuma peruutetaan, voidaan toteuttaa varastoimalla ne laitteessa olevaan erilliseen väliaikaiseen varastoon.

                                 2.

                                 3-ryhmän euroseteleitä ei välttämättä erotella fyysisesti 4b-ryhmän euroseteleistä. Tällaisessa tapauksessa sovelletaan edelleen 3-ryhmää varten määriteltyä aikataulua, jonka mukaisesti sekä 3- että 4b-ryhmän euroseteleitä sisältävä nippu luovutetaan kansalliselle keskuspankille, ja vaatimuksia, jotka koskevat asiakkaan jäljittämistä 3-ryhmän euroseteleissä.

                        Taulukko 2

                        Eurosetelien luokittelu ja käsittely muilla asiakkaiden käyttämillä laitteilla

                                 Ryhmä

                                 Ominaisuudet

                                 Toimenpiteet

                                 1

                                 Esineet, joita ei ole tunnistettu euroseteleiksi

                                 Ei ole tunnistettu euroseteleiksi jostakin seuraavasta syystä:

                                             —

                                             laite ei tue euroseteleitä

                                             —

                                             kyseessä on muu kuin euroseteli

                                             —

                                             kyseessä on eurosetelien kaltainen esine

                                             —

                                             kuva tai muoto on väärä

                                             —

                                             kulmassa tai kulmissa on suuri taitos tai osa tai osia puuttuu

                                             —

                                             laitteessa on syöttö- tai siirtovirhe.

                                 Ei voida jakaa asiakkaille.

                                 2

                                 Mahdollisesti väärät eurosetelit

                                 Kuva ja muoto tunnistettu, mutta yksi tai useampi aitoustekijä, jonka laite on tarkastanut, on jäänyt havaitsematta tai se on selkeästi sietorajan ulkopuolella.

                                 Ei voida jakaa asiakkaille.
                                 Toimitettava oikeaksi tunnistamista varten toimivaltaisille kansallisille viranomaisille välittömästi tai viimeistään 20 työpäivän kuluessa siitä, kun laite on havainnut ne yhdessä tilinhaltijaa koskevien tietojen kanssa, jos nämä tiedot ovat saatavilla.

                                 3

                                 Eurosetelit, joita ei ole selvästi todettu aidoiksi

                                 Kuva ja muoto on tunnistettu, mutta kaikkia laitteen tarkastamia aitoustekijöitä ei ole tunnistettu laatu- ja/tai sietorajapoikkeamien vuoksi. Useimmissa tapauksissa huonokuntoisia euroseteleitä.

                                 Ei voida jakaa asiakkaille
                                 Eurosetelit käsitellään erikseen ja toimitetaan kansalliselle keskuspankille aitouden tarkastamista varten välittömästi tai viimeistään 20 työpäivän kuluessa laitteeseen tallettamisesta.

                                 4a

                                 Eurosetelit, jotka on tunnistettu aidoiksi ja hyväkuntoisiksi

                                 Kaikki laitteen suorittamat aitous- ja kuntotarkastukset antavat positiivisen tuloksen.

                                 Voidaan jakaa asiakkaille.

                                 4b

                                 Eurosetelit, jotka on tunnistettu aidoiksi ja huonokuntoisiksi

                                 Kaikki laitteen suorittamat aitoustarkastukset antoivat positiivisen tuloksen. Ainakin yksi tarkastetuista kuntokriteereistä antoi negatiivisen tuloksen.

                                 Ei voida jakaa asiakkaille ja palautetaan kansalliselle keskuspankille.

                           Taulukkoa 2 koskevat erityissäännöt:

                                 1.

                                 1-, 2- ja 3-ryhmien euroseteleitä ei erotella fyysisesti. Jos näiden ryhmien setelit sekoittuvat, tulee niitä kohdella 2-ryhmän euroseteleinä. Jos jokin toinen setelinkäsittelylaite tai, kansallisen keskuspankin suostumuksella, koulutettu henkilökunta voi erotella 1-, 2- ja 3-ryhmien eurosetelit, tulee niitä kohdella taulukon 2 mukaisesti.

                                 2.

                                 3-ryhmän euroseteleitä ei välttämättä erotella fyysisesti 4b-ryhmän euroseteleistä. Tällaisessa tapauksessa sovelletaan edelleen 3-ryhmässä määritettyä aikataulua, jonka mukaisesti sekä 3- että 4b-ryhmän seteleitä sisältävä nippu luovutetaan kansalliselle keskuspankille”;

                  3.

                  Korvataan liite IIb seuraavasti:

                     ”LIITE IIb

                        EUROSETELIEN LUOKITTELU JA KÄSITTELY HENKILÖKUNNAN KÄYTTÄMILLÄ LAITTEILLA

                     Eurosetelit luokitellaan yhteen taulukossa 1 esitettyyn ryhmään. 4a- ja 4b-ryhmien eurosetelit erotellaan fyysisesti 1-, 2- ja 3-ryhmien euroseteleistä. Laitteiden, jotka eivät tarkasta eurosetelien kuntoa, ei tarvitse erotella 4a- ja 4b-ryhmiä.

                        Taulukko 1

                        Eurosetelien luokittelu ja käsittely henkilökunnan käyttämillä laitteilla

                                 Ryhmä

                                 Ominaisuudet

                                 Käsittely

                                 1

                                 Esineet, joita ei ole tunnistettu euroseteleiksi

                                 Ei ole tunnistettu euroseteleiksi jostakin seuraavasta syystä:

                                             —

                                             laite ei tue euroseteleitä

                                             —

                                             kyseessä on muu kuin euroseteli

                                             —

                                             kyseessä on eurosetelien kaltainen esine

                                             —

                                             kuva tai muoto on väärä

                                             —

                                             kulmassa tai kulmissa on suuri taitos tai osa tai osia puuttuu

                                             —

                                             laitteessa on syöttö- tai siirtovirhe.

                                 Laite palauttaa esineen käyttäjälle jatkoarviointia ja käsittelyä varten.
                                 Sen jälkeen, kun henkilökunta on arvioinut ne ulkonäön perusteella, rahaa käsittelevät laitokset voivat palauttaa nämä esineet asiakkaalle.

                                 2

                                 Mahdollisesti väärät eurosetelit

                                 Kuva ja muoto tunnistettu, mutta yksi tai useampi aitoustekijä, jonka laite on tarkastanut, on jäänyt havaitsematta tai se on selkeästi sietorajan ulkopuolella.

                                 Laite palauttaa esineen käyttäjälle jatkokäsittelyä varten.
                                 Nämä käsitellään erikseen ja toimitetaan toimivaltaisille kansallisille viranomaisille aitouden lopullista tarkastamista varten välittömästi tai viimeistään 20 työpäivän kuluessa laitteessa käsittelystä.

                                 3

                                 Eurosetelit, joita ei ole selvästi todettu aidoiksi

                                 Kuva ja muoto on tunnistettu, mutta kaikkia laitteen tarkastamia aitoustekijöitä ei ole tunnistettu laatu- ja/tai sietorajapoikkeamien vuoksi. Useimmissa tapauksissa huonokuntoisia euroseteleitä.

                                 4a

                                 Eurosetelit, jotka tunnistetaan aidoiksi ja hyväkuntoisiksi

                                 Kaikki laitteen suorittamat aitous- ja kuntotarkastukset antavat positiivisen tuloksen.

                                 Seteli voidaan palauttaa kiertoon.
                                 Tilinhaltijan tiliä hyvitetään.

                                 4b

                                 Eurosetelit, jotka tunnistetaan aidoiksi ja huonokuntoisiksi

                                 Kaikki laitteen suorittamat aitoustarkastukset antavat positiivisen tuloksen. Ainakin yksi tarkastetuista kuntokriteereistä antaa negatiivisen tuloksen.

                                 Ei voida palauttaa kiertoon ja palautetaan kansalliselle keskuspankille.
                                 Tilinhaltijan tiliä hyvitetään.

                           Taulukkoa 1 koskeva erityissääntö:
                     Jos laite itse tai jokin toinen setelienkäsittelylaite taikka, kansallisen keskuspankin suostumuksella, koulutettu henkilökunta pystyy fyysisesti erottelemaan 2- ja 3-ryhmien eurosetelit voidaan 3-ryhmän eurosetelit toimittaa kansalliselle keskuspankille yhdessä 4b-ryhmän eurosetelien kanssa. Tällaisessa tapauksessa sovelletaan edelleen taulukossa määritettyä aikataulua, jonka mukaisesti 2-ryhmän eurosetelit luovutetaan toimivaltaiselle kansalliselle viranomaiselle ja sekä 3- että 4b-ryhmän euroseteleitä sisältävä nippu luovutetaan kansalliselle keskuspankille.

                        Erityiset luokittelu- ja lajittelusäännöt eräille henkilökunnan käyttämille laitteille

                                 1.

                                 Setelinlajittelulaitteet luokittelevat ja lajittelevat fyysisesti 1-, 2- ja 3-ryhmien eurosetelit yhteen tai useampaan lajittelulokeroon sekä 4a- ja 4b-ryhmien eurosetelit kahteen erilliseen lajittelulokeroon siten kuin liitteessä IIb on määrätty, mitä varten tarvitaan ainakin kolme tarkoitusta varten varattua lajittelulokeroa, jotta voidaan välttää laitteen käyttäjän puuttuminen laitteen toimintaan.

                                 2.

                                 Sellaiset setelinlajittelulaitteet, joissa on vain kaksi tarkoitukseen varattua lajittelulokeroa, voivat kuitenkin luokitella ja lajitella euroseteleitä, jos seuraavat edellytykset täyttyvät:

                                             a)

                                             Aitous- ja kuntotarkastukset tehdään samalla syöttökerralla. Mainitulla syöttökerralla 4a-ryhmään kuuluvat eurosetelit on lajiteltava yhteen lajittelulokeroon, kun taas muihin ryhmiin kuuluvat eurosetelit on lajiteltava toiseen erilliseen lajittelulokeroon, joka ei ole missään fyysisessä kosketuksessa 4a-ryhmään kuuluvien euroseteleiden kanssa.

                                             b)

                                             Jos 1-, 2- tai 3-ryhmän eurosetelin todetaan olevan toisessa lajittelulokerossa, käyttäjän on syötettävä toisessa lajittelulokerossa olevat eurosetelit uudelleen laitteen läpi. Tällä toisella syöttökerralla 1-, 2- ja 3-ryhmien eurosetelit on erotettava 4b-ryhmän euroseteleistä lajittelemalla ensin mainitut tarkoitukseen varattuun lajittelulokeroon ja niitä on käsiteltävä yllä olevassa taulukossa määritellyllä tavalla. Koska laite ei pysty fyysisesti erottelemaan 1-, 2- ja 3-ryhmien euroseteleitä eri lajittelulokeroihin, on niitä kaikkia pidettävä ja käsiteltävä 2-ryhmän euroseteleinä.

                                 3.

                                 Setelien aitouden tarkastuslaitteet luokittelevat ja fyysisesti lajittelevat 1-, 2- ja 3-ryhmien eurosetelit yhteen lajittelulokeroon sekä 4a- ja 4b-ryhmien eurosetelit toiseen lajittelulokeroon, mitä varten tarvitaan ainakin kaksi tarkoitukseen varattua lajittelulokeroa, jotta voidaan välttää laitteen käyttäjän puuttuminen laitteen toimintaan.

                                 4.

                                 Sellaiset setelien aitouden tarkastuslaitteet, joissa on vain yksi tarkoitukseen varattu lajittelulokero, voivat kuitenkin luokitella ja lajitella euroseteleitä, jos seuraavat edellytykset täyttyvät:

                                             a)

                                             Aina kun käsitellään 1-, 2- tai 3-ryhmään kuuluvaa euroseteliä, laitteen on välittömästi lopetettava käsittely ja pidettävä kyseinen euroseteli sellaisessa asennossa, joka estää fyysisen kosketuksen aidoiksi todettuihin euroseteleihin.

                                             b)

                                             Aitoustarkastuksen tulos on ilmoitettava jokaisesta yksittäisestä 1-, 2- tai 3-ryhmän eurosetelistä näytöllä. Koska laite ei pysty fyysisesti erottelemaan 1-, 2- ja 3-ryhmien euroseteleitä eri lajittelulokeroihin, on niitä kaikkia pidettävä ja käsiteltävä 2-ryhmän euroseteleinä.

                                             c)

                                             Laitteen on tarkastettava, onko laitteessa 1-, 2- tai 3-ryhmän euroseteli, kun se lopettaa käsittelyn, ja käsittelyä voidaan jatkaa vasta sen jälkeen, kun laitteen käyttäjä on poistanut fyysisesti 1-, 2- tai 3-ryhmän eurosetelin.

                                             d)

                                             Kussakin käsittelymoodin keskeytyksessä vain yksi 1-, 2- tai 3-ryhmän euroseteli saa olla laitteen käyttäjän saatavilla.”;

                  4.

                  Poistetaan liite IIIa, muutetaan liite IIIb liite III:ksi;

                  5.

                  Korvataan liite IV seuraavasti:”
                     LIITE IV

                        TIEDONKERUU RAHAA KÄSITTELEVILTÄ LAITOKSILTA

                     1.   Tavoitteet

                     Tiedonkeruun tavoitteena on mahdollistaa se, että kansalliset keskuspankit ja EKP valvovat rahaa käsittelevien laitosten asianomaista toimintaa ja rahan kierron kehitystä.
                     2.   Yleiset periaatteet

                                 2.1

                                 Setelinkäsittelylaitteita koskevat tiedot ilmoitetaan vain silloin, kun laitteita käytetään tämän päätöksen säännösten noudattamiseksi.

                                 2.2

                                 Rahaa käsittelevät laitokset toimittavat jäsenvaltioidensa kansallisille keskuspankeille säännöllisesti seuraavat tiedot:

                                             —

                                             tiedot laitoksista, joissa rahaa käsitellään, kuten sivukonttoreista ja

                                             —

                                             tiedot setelinkäsittelylaitteista ja käteisautomaateista.

                                 2.3

                                 Lisäksi rahaa käsittelevät laitokset, jotka palauttavat euroseteleitä kiertoon seteleitä käsittelevien laitteiden ja käteisautomaattien välityksellä, toimittavat jäsenvaltionsa kansalliselle keskuspankille säännöllisesti seuraavat tiedot:

                                             —

                                             tiedot setelinkäsittelylaitteilla ja käteisautomaateilla suoritettujen käteisoperaatioiden määrästä (käsiteltyjen eurosetelien lukumäärä),

                                             —

                                             tiedot luottolaitosten syrjäisistä sivukonttoreista, joissa käteispalvelujen käyttö on vähäistä ja setelien kunto tarkastetaan käsin.

                           3.   Tiedon tyyppi ja raportointivaatimukset

                                 3.1

                                 Kerätty tieto jaetaan tyyppinsä mukaan perustietoihin (master data) ja toiminnallisiin tietoihin.

                        Perustiedot

                                 3.2

                                 Perustiedot kattavat seuraavat tiedot: a) yksittäiset rahaa käsittelevät laitokset ja niiden käytössä olevat setelien käsittelylaiteet ja käteisautomaatit ja b) luottolaitosten syrjäiset sivukonttorit.

                                 3.3

                                 Perustiedot toimitetaan kansallisille keskuspankeille tämän päätöksen soveltamispäivänä ja kuuden kuukauden välein soveltamispäivästä lukien. Lisäyksessä 1 esitetyssä mallissa yksilöidyt tiedot on toimitettava, vaikka kansallinen keskuspankki voi edellyttää tietojen toimittamista eri muodossa. Kansalliset keskuspankit voivat siirtymäkauden ajan pyytää kuukausittaista raportointia, jos niiden käytäntö oli sellainen ennen tämän päätöksen voimaantuloa, tai neljännesvuosittaista raportointia.

                                 3.4

                                 Kansallinen keskuspankki voi päättää valvontasyistä kerätä tietoa paikallistasolla, kuten sivukonttoreilta.

                                 3.5

                                 Kansallinen keskuspankki voi päättää sulkea raportointivaatimusten soveltamisalan ulkopuolelle sellaiset setelien käsittelylaitteet, joita käytetään vain kassalla jaettavien eurosetelien käsittelyyn tai joita ei käytetä kiertoon palauttamiseen. Kansallinen keskuspankki voi vaatia rahaa käsitteleviä laitoksia ilmoittamaan ne käteisen kierrätysautomaatit, joita käytetään yhdistettyinä talletusautomaatteina / talletusautomaatteina, ja yhdistetyt talletusautomaatit, joita käytetään talletusautomaatteina.

                                 3.6

                                 Lisäyksessä 3 esitetyssä mallissa yksilöidyt syrjäisiä sivukonttoreita koskevat tiedot on toimitettava, vaikka kansallinen keskuspankki voi edellyttää tietojen toimittamista eri muodossa.

                        Toiminnalliset tiedot

                                 3.7

                                 Toiminnallisiksi tiedoiksi luokitellaan tiedot, jotka saadaan rahaa käsittelevien laitosten suorittamasta eurosetelien käsittelystä ja kiertoon palauttamisesta.

                                 3.8

                                 Kansallinen keskuspankki voi päättää, että asetuksen (EY) N:o 1338/2001 6 artiklan 1 kohdassa tarkoitetuilla muilla talouden toimijoilla ei ole velvollisuutta toimittaa toiminnallisia tietoja, jos niiden eurosetelien lukumäärä, jonka ne palauttavat kiertoon käteisautomaattien välityksellä alittaa kansallisen keskuspankin määrittämän rajan.

                                 3.9

                                 Tiedot toimitetaan kuuden kuukauden ajanjaksoilta. Tiedot ilmoitetaan kansalliselle keskuspankille viimeistään kahden kuukauden kuluttua asianomaisesta raportointijaksosta eli helmikuun ja elokuun lopussa. Tiedot voidaan toimittaa käyttämällä lisäyksessä 2 olevaa mallia. Kansalliset keskuspankit voivat siirtymäkauden ajan pyytää kuukausittaista raportointia, jos niiden käytäntö oli sellainen ennen tämän päätöksen voimaantuloa, tai neljännesvuosittaista raportointia.

                                 3.10

                                 Tietoja toimittavat rahaa käsittelevät laitokset, jotka fyysisesti käsittelevät euroseteleitä. Jos rahaa käsittelevä laitos hankkii aitous- ja kuntotarkastukset alihankintana toiselta rahaa käsittelevältä laitokselta, tiedot toimittaa 3 artiklan 2 kohdan mukaisesti nimetty rahaa käsittelevä laitos.

                                 3.11

                                 Rahaa käsittelevät laitokset ilmoittavat tiedot kappaleina (määrä), yhteenlaskettuina kansallisella tasolla ja jaoteltuina eurosetelien nimellisarvoittain. Setelisarjojen mukaista erittelyä ei vaadita. Luottolaitosten syrjäisten sivukonttoreiden osalta toiminnalliset tiedot raportoidaan erikseen.

                                 3.12

                                 Kansallinen keskuspankki voi päättää valvontasyistä kerätä tietoa paikallistasolla, kuten sivukonttoreilta.

                                 3.13

                                 Kansallinen keskuspankki voi päättää sulkea raportointivaatimusten soveltamisalan ulkopuolelle sellaiset eurosetelit, jotka käsitellään setelien käsittelylaitteilla ja jotka jaetaan kassalta.

                                 3.14

                                 Rahaa käsitteleviä laitoksia, jotka ovat hankkineet aitous- ja kuntotarkastukset alihankintana muilta rahaa käsitteleviltä laitoksilta, saatetaan pyytää toimittamaan kansalliselle keskuspankille yksityiskohtaisia tietoja näistä kuntotarkastuksista, alihankintajärjestelyt mukaan luettuina.

                                 3.15

                                 Lisäyksessä 3 esitetyssä mallissa yksilöidyt syrjäisiä sivukonttoreita koskevat tiedot on toimitettava, mutta kansallinen keskuspankki voi edellyttää tietojen toimittamista eri muodossa ja sopia rahaa käsittelevien laitosten kanssa siitä, että ne keräävät laajempia tietoja.

                           4.   Tietojen luottamuksellisuus ja julkaiseminen

                                 4.1

                                 Sekä perustietoja että toiminnallisia tietoja käsitellään luottamuksellisina.

                                 4.2

                                 Kansalliset keskuspankit ja EKP voivat päättää julkaista raportteja tai tilastoja, joissa käytetään tämän liitteen mukaisesti hankittuja tietoja. Tietoja julkaistessa ilmoitetaan vain kokonaissummat niin, ettei tietoja voida yhdistää yksittäisiin raportointiyksiköihin.

                     Lisäys 1

                        RAPORTOINTIMALLI

                        Perustiedot

                     Nämä tiedot on toimitettava seuraavalle taholle:
                     [Kansallisen keskuspankin nimi; yhteystiedot tiedusteluja varten; osoite]
                     1.   Rahaa käsittelevän laitoksen tiedot

                     Rahaa käsittelevän laitoksen nimi:
                     Päätoimipaikan osoite:
                     Postinumero:
                     Kaupunki:
                     Katuosoite:
                     Yritystyyppi:

                                 —

                                 Luottolaitos

                                 —

                                 Valuutanvaihtopiste

                                 —

                                 Arvokuljetusyritys, joka ei ole maksulaitos

                                 —

                                 Kauppias (vähittäismyyjä)

                                 —

                                 Kasino

                                 —

                                 Muu, mukaan lukien maksulaitokset, jotka eivät sisälly yllä olevaan luetteloon (täsmennä)

                           Yhteyshenkilöt:
                     Nimet:
                     Puhelinnumerot:
                     Faksinumerot:
                     Sähköpostiosoitteet:
                     Alihankkija (jos sellainen on)
                     Nimi:
                     Osoite:
                     Postiosoite:
                     Kaupunki:
                     2.   Asiakkaiden käyttämät laitteet

                                 Laiteryhmä

                                 Tunnistenumero (1)

                                 Valmistaja (1)

                                 Laitteen nimi (1)

                                 Tunnistusmenetelmä (1)

                                 (ilmaisinjärjestelmä/ ohjelmistoversiot)

                                 Käytössä olevien laitteiden lukumäärä yhteensä

                                 Talletusautomaatit

                                 Käteisen kierrätysautomaatit

                                 Yhdistetyt talletusautomaatit

                                 Käteisnostoautomaatit

                           3.   Henkilökunnan käyttämät laitteet

                                 Laiteryhmä

                                 Tunnistenumero (2)

                                 Valmistaja (2)

                                 Laitteen nimi (2)

                                 Tunnistusmenetelmä (2)

                                 (ilmaisinjärjestelmä/ ohjelmistoversiot)

                                 Käytössä olevien laitteiden lukumäärä yhteensä

                                 Setelinlajittelulaitteet

                                 Setelien aitouden tarkastuslaitteet

                                 Pankkivirkailijaa avustavat käteistä kierrättävät laitteet

                                 Pankkivirkailijaa avustavat laitteet

                           4.   Käteisautomaatit

                                 Käytössä olevien laitteiden lukumäärä yhteensä

                                 Käteisautomaatit

                                 Itsepalveluun perustuvat maksupäätteet

                                 Muut

                     Lisäys 2

                        RAPORTOINTIMALLI

                        Toiminnalliset tiedot

                     1.   Rahaa käsittelevän laitoksen tiedot

                                 Rahaa käsittelevän laitoksen nimi

                                 Raportointikausi

                           2.   Tiedot

                     Ilmoita tiedot yhteenlaskettuina kansallisella tai alueellisella tasolla, siten kuin kansallinen keskuspankki on päättänyt, syrjäisiä sivukonttoreita lukuun ottamatta.

                                 Käsiteltyjen eurosetelien kokonaismäärä (3)

                                 Joista huonokuntoisia (3)

                                 Joista kiertoon palautettuja (4)

                                 5 EUR

                                 10 EUR

                                 20 EUR

                                 50 EUR

                                 100 EUR

                                 200 EUR

                                 500 EUR

                                 Niiden eurosetelien lukumäärä, jotka on jaettu asiakkaiden käyttämien laitteiden ja käteisautomaattien välityksellä

                           Nämä tiedot ovat pakollisia jäsenvaltion luottolaitoksille, jos kyseisen jäsenvaltion kansallinen keskuspankki soveltaa 7 artiklan mukaista syrjäisiä sivukonttoreita koskevaa poikkeusta. Luottolaitosten on varmistettava kansallisilta keskuspankeiltaan, onko tiedot raportoitava.

                     Lisäys 3

                        LUOTTOLAITOSTEN SYRJÄISET SIVUKONTTORIT

                     Vain sellaiset luottolaitokset, joilla on 7 artiklan 1 kohdassa tarkoitettuja syrjäisiä sivukonttoreita, toimittavat nämä tiedot.
                     1.   Luottolaitosta koskevat tiedot

                                 Luottolaitoksen nimi

                                 Raportointikausi

                     2.   Tiedot

                                 Syrjäisen sivukonttorin nimi

                                 Osoite

                                 Niiden eurosetelien lukumäärä, jotka on jaettu asiakkaiden käyttämien laitteiden ja käteisautomaattien välityksellä

                           ”

         (1)  Nämä kohdat täytetään EKP:n verkkosivuilla olevien vastaavien kohtien mukaan.

         (2)  Nämä kohdat täytetään EKP:n verkkosivuilla olevien vastaavien kohtien mukaan.

         (3)  Tämä kohta kattaa sekä henkilökunnan käyttämät että asiakkaiden käyttämät laitteet.

         (4)  Euroseteleitä, jotka palautetaan kansallisille keskuspankeille, ja euroseteleitä, jotka palautetaan kiertoon kassalta ei sisällytetä tähän, jos kansallinen keskuspankki niin päättää.


title: 2004/713/EY: Euroopan parlamentin päätös, tehty 21 päivänä huhtikuuta 2004, vastuuvapauden myöntämisestä Eurojust-yksikön johtajalle talousarvion toteuttamisesta varainhoitovuonna 2002

text:
               21.4.2004

               FI

               Euroopan unionin virallinen lehti

               L 330/40

         EUROOPAN PARLAMENTIN PÄÄTÖS,
   tehty 21 päivänä huhtikuuta 2004,
   vastuuvapauden myöntämisestä Eurojust-yksikön johtajalle talousarvion toteuttamisesta varainhoitovuonna 2002
   (2004/713/EY)
   EUROOPAN PARLAMENTTI, joka
   ottaa huomioon tilintarkastustuomioistuimen kertomuksen Eurojust-yksikön tilinpäätöksestä varainhoitovuodelta 2002 sekä Eurojust-yksikön vastaukset (1) (C5-0662/2003),
   ottaa huomioon neuvoston 9. maaliskuuta 2004 antaman suosituksen (C5-0150/2004),
   ottaa huomioon EY:n perustamissopimuksen ja erityisesti sen 276 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan ja Eurojust-yksikön perustamisesta vakavan rikollisuuden torjunnan tehostamiseksi tehdyn päätöksen 2002/187/YOS muuttamisesta 18. kesäkuuta 2003 tehdyn neuvoston päätöksen 2003/659/YOS (3) ja erityisesti sen 36 artiklan,
   ottaa huomioon 19. marraskuuta 2002 annetun komission asetuksen (EY, Euratom) N:o 2343/2002 Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002185 artiklassa tarkoitettuja elimiä koskevasta varainhoidon puiteasetuksesta (4) ja erityisesti sen 94 artiklan,
   ottaa huomioon työjärjestyksen 93 a artiklan ja liitteen V,
   ottaa huomioon talousarvion valvontavaliokunnan mietinnön ja kansalaisvapauksien ja -oikeuksien sekä oikeus- ja sisäasioiden valiokunnan lausunnon (A5-0212/2004),

               1.

               myöntää vastuuvapauden Eurojust-yksikön johtajalle sen talousarvion toteuttamisesta varainhoitovuonna 2002;

               2.

               esittää huomautuksensa oheen liitetyssä päätöslauselmassa;

               3.

               kehottaa puhemiestä välittämään tämän päätöksen ja siihen liittyvän päätöslauselman Eurojust-yksikön johtajalle, neuvostolle, komissiolle ja tilintarkastustuomioistuimelle sekä julkaisemaan ne Euroopan unionin virallisessa lehdessä (L-sarja).

            Pääsihteeri

         Julian PRIESTLEY

            Puhemies

         Pat COX

      (1)  EUVL C 319, 30.12.2003, s. 42.

      (2)  EYVL L 248, 16.9.2002, s. 1.

      (3)  EUVL L 245, 29.9.2003, s. 44.

      (4)  EYVL L 357, 31.12.2002, s. 72.
    ---documentbreak---

               21.4.2004

               FI

               Euroopan unionin virallinen lehti

               L 330/41

         EUROOPAN PARLAMENTIN PÄÄTÖSLAUSELMA,
   joka sisältää huomautukset päätökseen myöntää vastuuvapaus Eurojust-yksikön johtajalle talousarvion toteuttamisesta varainhoitovuonna 2002
   EUROOPAN PARLAMENTTI, joka
   ottaa huomioon tilintarkastustuomioistuimen kertomuksen Eurojust-yksikön tilinpäätöksestä varainhoitovuodelta 2002 sekä Eurojust-yksikön vastaukset (1) (C5-0662/2003),
   ottaa huomioon neuvoston 9. maaliskuuta 2004 antaman suosituksen (C5-0150/2004),
   ottaa huomioon EY:n perustamissopimuksen ja erityisesti sen 276 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan ja Eurojust-yksikön perustamisesta vakavan rikollisuuden torjunnan tehostamiseksi tehdyn päätöksen 2002/187/YOS muuttamisesta 18. kesäkuuta 2003 tehdyn neuvoston päätöksen 2003/659/YOS (3) ja erityisesti sen 36 artiklan,
   ottaa huomioon 19. marraskuuta 2002 annetun komission asetuksen (EY, Euratom) N:o 2343/2002 Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002185 artiklassa tarkoitettuja elimiä koskevasta varainhoidon puiteasetuksesta (4) ja erityisesti sen 94 artiklan,
   ottaa huomioon työjärjestyksen 93 a artiklan ja liitteen V,
   ottaa huomioon talousarvion valvontavaliokunnan mietinnön ja kansalaisvapauksien ja -oikeuksien sekä oikeus- ja sisäasioiden valiokunnan lausunnon (A5-0212/2004),

               A.

               Ottaa huomioon, että tilintarkastustuomioistuin mainitsee edellä mainitussa kertomuksessa saaneensa riittävän varmuuden siitä, että 31. joulukuuta 2002 päättyneen varainhoitovuoden tilinpäätös on luotettava ja tilien perustana olevat toimet ovat kaiken kaikkiaan lailliset ja asianmukaiset.

               B.

               Ottaa huomioon, että Eurojust aloitti toimintansa vuoden 2002 lopussa ja että parlamentti uuden varainhoitoasetuksen 185 artiklan mukaisesti käyttää ensimmäistä kertaa toimivaltaansa myöntää vastuuvapaus Eurojust-yksikön johtajalle sen talousarvion toteuttamisesta.

               C.

               Ottaa huomioon, että asiasta vastaava parlamentin valiokunta sai Eurojust-yksiköltä vastaukset sille esittämiinsä kysymyksiin,

               1.

               panee merkille seuraavat luvut Eurojust-yksikön tileillä varainhoitovuonna 2002;
               Tulostili varainhoitovuodelta 2002

                           (1000 euroa)

                           2002

                              Tulot

                           Komissiolta saatu tuki

                           1 478

                              Tulot yhteensä (a)

                              1 478

                              Menot

                              Henkilöstö — talousarvion I osasto

                           Maksut

                           205

                           Siirretyt määrärahat

                           42

                              Hallinto — talousarvion II osasto

                           Maksut

                           793

                           Siirretyt määrärahat

                           268

                              Toiminta — talousarvion III osasto

                           Maksut

                           213

                           Siirretyt määrärahat

                           37

                              Menot yhteensä (b)

                              1 558

                              Varainhoitovuoden saldo (c = a - b)
                               (5)

                              - 80

         Talousarvion toteutus

               2.

               panee merkille Eurojustin kannan, että se on nyt keskittynyt toimintansa aloittamiseen ja että ongelmat, joita talousarvion toteutuksessa saattaa sen työn alkuvaiheissa esiintyä, oletettavasti ratkeavat varainhoitovuodesta 2004 alkaen;

         Varainhoitoasetus

               3.

               on tyytyväinen, että ollaan pääsemässä yksimielisyyteen siitä, miten Eurojust noudattaa varainhoidon puiteasetusta; pyytää, että se pidetään täydellisesti ajan tasalla siitä, minkälaiseen lopulliseen sopimukseen asiasta päästään;

         Toimielinten välinen yhteistyö

               4.

               pitää myönteisenä Eurojust-yksikön halukkuutta käyttää hyväkseen nykyisten toimielinten kokemusta, järjestelmiä ja työmenetelmiä; panee merkille sen huomautukset niistä vaikeuksista, joita pieni virasto voi kohdata toimiessaan huomattavasti suuremman ja monimutkaisemman toimielimen, kuten komission, kanssa;

               5.

               on tyytyväinen Eurojustin kantaan, että se odottaa saavansa apua ja ohjausta komission yksiköiltä erityisesti tilinpidon, sisäisen tarkastuksen ja valvonnan alalla;

               6.

               kehottaa Eurojustia pyrkimään toimiviin suhteisiin parlamentin ja tämän asiasta vastaavien valiokuntien kanssa sekä vastuuvapausmenettelyyn että sen erityistehtäviin liittyvissä asioissa;

         Virastoja ja komissiota koskevat horisontaaliset seikat

      Uuden varainhoitoasetuksen soveltaminen — Sisäinen tarkastus ja valvonta

               7.

               toistaa uuden varainhoitoasetuksen soveltamista koskevan kantansa, jonka se esitti virastoille myönnettyihin vuotta 2001 koskeviin vastuuvapauspäätöksiin liittyvissä päätöslauselmissa (6); kehottaa komissiota ja virastoja jatkamaan yhteistyötään erityisesti kirjanpidon, sisäisen tarkastuksen ja hallinnointi- ja valvontamenettelyjen alalla, jotta varmistetaan koherentit ja yhdenmukaiset puitteet virastojen toiminnalle;

               8.

               palauttaa mieliin ilmaisseensa vuoden 2001 vastuuvapautta koskevassa päätöslauselmassa huolensa siitä, että komission sisäisen tarkastuksen toimiala (IAS) ei tehnyt virastoja koskevia tarkastuksia; ilmaisee olevansa syvästi huolissaan siitä, että vaikuttaa siltä, että näitä tarkastuksia ei ole tehty tänäkään vuonna; pyytää komissiota ja IASia selittämään, miksi näitä tarkastuksia ei ole tehty, ja ilmoittamaan, paljonko sisäisen tarkastuksen toimialalla on käytettävissään henkilöstöä näiden tarkastusten toteuttamiseen; odottaa, että komissio, ja erityisesti IAS, ilmoittaa, miten se aikoo varmistaa riittävien ja moitteettomien tarkastusten suorittamisen erillisvirastoissa;

               9.

               pitää keskeisen tärkeänä sitä, että OLAFilla on oltava samat tutkintavaltuudet virastoissa kuin sillä on toimielimissä (7); pyytää, että tilintarkastustuomioistuin toimittaa ennen vastuuvapauspäätöslauselman hyväksymistä tietoja siitä, ovatko yhteisön elimet noudattaneet 25. toukokuuta 1999 tehtyä toimielinten sopimusta (8) OLAFin sisäisistä tutkimuksista sopimuksen liitteen ehtojen mukaisesti;

         Varainhoito

               10.

               panee merkille, että joidenkin virastojen vastauksissa siihen, miten ne aikovat käsitellä toistuvaa huomattavia varainhoitovuodelta toiselle tehtäviä siirtoja koskevaa ongelmaa, mainitaan uuden varainhoitoasetuksen tarjoama mahdollisuus käyttää ”jaksotettuja määrärahoja”; kehottaa virastoja selventämään analyysiään ja ilmoittamaan erityisesti, mitkä niiden toimista ovat luonteeltaan monivuotisia ja voitaisiin rahoittaa tällaisilla määrärahoilla;

               11.

               kehottaa komissiota ilmoittamaan kantansa tällaiseen ratkaisuun ja ilmoittamaan, mikäli se ei pidä tätä toteuttamiskelpoisena pohjana sellaisille vaihtoehdoille, joilla onnistuttaisiin vähentämään varainhoitovuodelta toiselle tehtäviä siirtoja huomattavasti;

         Virastojen tarkastelu

               12.

               korostaa, että ennen kuin komissio päättää perustaa viraston, sen on analysoitava perusteellisesti viraston suorittamien toimien tarvetta ja niiden lisäarvoa ottaen huomioon toissijaisuuden ja talousarvion kurinalaisuuden periaatteen sekä menettelyjen yksinkertaistaminen;

               13.

               kehottaa komissiota tekemään yleistutkimuksen yhteisön eri elinten tehtävistä, jotka ovat päällekkäisiä tai joilla on sama tavoite, asianmukaisten ratkaisujen ehdottamiseksi, virastojen mahdollinen yhteensulauttaminen mukaan luettuna;

               14.

               on huolissaan siitä, että monissa virastoissa hallinto- ja toimintamenot ovat epätasapainossa siten, että hallintomenot ovat suuremmat kuin toimintamenot; kehottaa näin ollen komissiota ja virastoja asettamaan tavoitteet hallintomenojen osuuden leikkaamiselle suhteessa kokonaismenoihin ja laatimaan tälle aikataulun; toteaa, että monien virastojen mukaan tämä tarjoaa monia mahdollisuuksia, kuten kyselylomakkeesta käy ilmi;

               15.

               toimielinten välistä yhteistyötä koskeviin vastauksiin viitaten kannustaa virastoja tehostamaan niiden välistä yhteistyötä, jotta onnistuttaisiin vastaamaan niiden tarpeisiin erityisaloilla (esimerkiksi ohjelmistojen kehittäminen) ja leikkaamaan kustannuksia sen sijaan, että mukautettaisiin alun perin komission tarpeisiin kehitettyjä sovelluksia, jotka osoittautuvat usein liian raskaiksi ja monimutkaisiksi virastojen erityistarpeisiin nähden;

               16.

               kannustaa virastoja luomaan ja kehittämään tiiviit työsuhteet asianomaisiin parlamentin valiokuntiin; kehottaa pysyviä valiokuntiaan, joiden vastuualueeseen kunkin viraston toiminta-ala kuuluu, koordinoimaan toimintansa budjettivaliokunnan ja talousarvion valvontavaliokunnan kanssa, jotta virastojen toiminnan seuranta olisi tehokasta;

         Uudet rahoituslähteet

               17.

               panee tyytyväisenä merkille uusia rahoitusmahdollisuuksia koskevat vastaukset ja ideat; toteaa, että monet nykyiset lähteet ja ehdotukset koskevat rakennusten ja tilojen vuokraamista ja julkaisujen ja tietojen myyntiä; ymmärtää, että muun muassa itsenäisyyden vuoksi monet virastot eivät voi hyväksyä täydentäviä rahoituslähteitä; korostaa kolmansien maiden osallistumisesta tiettyjen virastojen toimintaan aiheutuvia mittakaavaetuja ja taloudellisia etuja; kehottaa komissiota ja virastoja tekemään rakentavia ehdotuksia uusiksi lisärahoituslähteiksi, jotka lisäisivät omarahoitusastetta;

               18.

               panee tyytyväisenä merkille tiettyjen jäsenvaltioiden ja alueiden alueellaan sijaitseville virastoille myöntämät rahoitusosuudet; pitää tärkeänä, että neuvosto ja komissio vaativat tällaisia rahoitusosuuksia erityisesti silloin, kun perustetaan uusia virastoja;

         Yhdenmukaistetut toimintakehykset

               19.

               palauttaa mieliin kantansa (9), jonka mukaan nykyisten virastojen ”valikoima erilaisia muotoja ei ole avoin, selkeä eikä perusteltu, vaikka otettaisiin huomioon tehtävien erilaisuus”; kehottaa komissiota tutkimaan kaikkia olemassa olevia virastoja, jotta se voi tarvittaessa ehdottaa tarkistuksia niiden perussääntöihin virastojen sopeuttamiseksi tulevissa säädöspuitteissa määriteltäviin malleihin (10); kehottaa toimivaltaisia valiokuntia seuraamaan tätä kattavaa uudelleentarkastelua, joka olisi vietävä läpi mahdollisimman nopeasti, ja ottamaan huomioon tässä vastuuvapauspäätöslauselmassa mainitut horisontaaliset seikat;

               20.

               kehottaa komissiota esittämään asianmukaisia ehdotuksia tällaisten yhdenmukaisten puitteiden luomiseksi virastoille ennen kuin tai viimeistään samaan aikaan, kun se esittää uusia virastoja koskevat lainsäädäntöehdotukset; pitää kiinni siitä, että yhteiset suuntaviivat sisältävä toimielinten välinen sopimus on välttämätön edellytys yhdenmukaisten puitteiden luomiselle;

         Henkilöstöpolitiikka

               21.

               korostaa, että uuden varainhoitoasetuksen myötä virastojen hallintokaavioista vastaa budjettivallan käyttäjä; korostaa tämän muutoksen merkitystä tulevien virastoja koskevien vastuuvapausmenettelyjen yhteydessä, kun tarkastellaan henkilöstösääntöjen soveltamista rekrytointiin, ylennyspolitiikkaan, virkojen täyttöasteeseen ja rekrytointipolitiikkaan liittyvissä kysymyksissä;

               22.

               panee merkille, että vuoden 2004 talousarviomenettelyn aikana kyselylomakkeeseen annetuista vastauksista kävi ilmi, että useissa virastoissa keskimääräinen ylennyksiin tarvittava vuosimäärä oli selvästi pienempi kuin komissiossa, täyttämättömiä virkoja oli selvästi enemmän kuin toimielimissä ja läheskään kaikkia pyydettyjä uusia virkoja ei ehdotettu alhaisimmille palkkaluokille; katsoo, että henkilöstöpolitiikan olisi muodostettava tärkeä osa nykyisten virastojen uudelleentarkastelua;

               23.

               katsoo, että virastojen henkilöstöpolitiikan olisi noudatettava varainhoitoasetusta, henkilöstösääntöjä ja toimielinten yleisesti noudattamaa parasta käytäntöä; ottaa huomioon, että komissiota on pyydetty ilmoittamaan ennen vuoden 2005 talousarviomenettelyn käynnistymistä henkilöstöpolitiikkaa koskevat suuntaviivat, erityisesti mitä tulee täyttämättömien virkojen määrään, ylennysnopeuteen, rekrytoinnin määrään ja tavanomaiseen uraprofiiliin;

               24.

               palauttaa mieliin periaatteen, jonka mukaan virastojen olisi palkattava mahdollisimman paljon väliaikaista henkilöstöä, jotta ne säilyttäisivät joustavuutensa ja tehokkuutensa;

               25.

               on huolestunut vakavista säännönvastaisuuksista, joita on havaittu Euroopan huumausaineiden ja niiden väärinkäytön seurantakeskuksen valintamenettelyissä, muun muassa seuraavat: avoimia paikkoja koskevat ilmoitukset ovat epäselviä, valintakomiteoiden selvitykset puutteellisia ja hakijoiden arviointiperusteita ei ole vahvistettu edeltä käsin (11); on hyvin huolissaan siitä, että tämä ei välttämättä ole yksittäinen tapaus, vaan että virastoilla yleensäkin on ongelmia hallinnoida näitä melko monimutkaisia menettelyjä oikeudenmukaisella ja avoimella tavalla;

               26.

               katsoo, että virastojen järjestämien valintamenettelyjen on noudatettava samoja vaatimuksia kuin Euroopan yhteisöjen henkilöstövalintatoimiston (EPSO) noudattamien menettelyjen ja että on vältettävä sellaisen mielikuvan muodostumista, että virastojen valintamenettelyt ovat helppo tie yhteisöjen virkamieheksi;

               27.

               kehottaa komissiota tekemään ehdotuksia, joilla varmistetaan, että virastot saavat asianmukaista tukea EPSO:lta valintamenettelyjä järjestäessään, ja että on olemassa mekanismi, jonka avulla ulkopuoliset henkilöt validoivat näiden menettelyjen tulokset ennen rekrytointia.

      (1)  EUVL C 319, 30.12.2003, s. 42.

      (2)  EYVL L 248, 16.9.2002, s. 1.

      (3)  EUVL L 245, 29.9.2003, s. 44.

      (4)  EYVL L 357, 31.12.2002, s. 72.

      (5)  Laskettu neuvoston asetuksen (EY, Euratom) N:o 1150/2000 15 artiklan periaatteiden mukaisesti (EYVL L 130, 31.5.2000, s. 8).

      (6)  EUVL L 148, 16.6.2003, s. 83 ja EUVL L 333, 20.12.2003, s. 53 (18 kohta).

      (7)  Hyväksytyt tekstit 13.1.2004, P5-TA(2004) 0015.

      (8)  EYVL L 136, 31.5.1999, s. 15.

      (9)  P5-TA(2004) 0015, 13 ja 14 kohta.

      (10)  P5-TA(2004) 0015, 24 kohta.

      (11)  Ks. tilintarkastustuomioistuimen erityiskertomus varainhoitovuodelta 2002, 13 kohta (s. 64).


title: 2011/35/YUTP: Poliittisten ja turvallisuusasioiden komitean päätös BiH/17/2011, annettu 14 päivänä tammikuuta 2011 , Bosnia ja Hertsegovinassa toteutettavan Euroopan unionin sotilasoperaation komentajan nimittämisestä

text:
               21.1.2011

               FI

               Euroopan unionin virallinen lehti

               L 18/41

         POLIITTISTEN JA TURVALLISUUSASIOIDEN KOMITEAN PÄÄTÖS BiH/17/2011,
   annettu 14 päivänä tammikuuta 2011,
   Bosnia ja Hertsegovinassa toteutettavan Euroopan unionin sotilasoperaation komentajan nimittämisestä
   (2011/35/YUTP)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 38 artiklan toisen kohdan,
   ottaa huomioon Euroopan unionin sotilasoperaatiosta Bosnia ja Hertsegovinassa 12 päivänä heinäkuuta 2004 hyväksytyn neuvoston yhteisen toiminnan 2004/570/YUTP (1) ja erityisesti sen 6 artiklan 1 kohdan,
   sekä katsoo seuraavaa:

               (1)

               Yhteisen toiminnan 2004/570/YUTP 6 artiklan 1 kohdan nojalla neuvosto on valtuuttanut poliittisten ja turvallisuusasioiden komitean tekemään päätökset EU-operaation komentajan nimittämisestä.

               (2)

               Bosnia ja Hertsegovinassa toteutettavan Euroopan unionin sotilasoperaation komentajan nimittämisestä 25 päivänä syyskuuta 2007 tehdyn poliittisten ja turvallisuusasioiden komitean päätöksen BiH/10/2007 (2) mukaisesti Pohjois-Atlantin puolustusliiton Euroopan-joukkojen apulaiskomentaja (DSACEUR), kenraali John McCOLL nimitettiin Bosnia ja Hertsegovinassa toteutettavan Euroopan unionin sotilasoperaation komentajaksi.

               (3)

               Nato on päättänyt nimittää kenraali Sir Richard SHIRREFFin Pohjois-Atlantin puolustusliiton Euroopan-joukkojen apulaiskomentajaksi (DSACEUR) kenraali John McCOLLin tilalle. Kenraali Sir Richard SHIRREFFin toimikausi alkaa 4 päivänä maaliskuuta 2011. Kenraali Sir Richard SHIRREFFin olisi myös korvattava kenraali John McCOLL Bosnia ja Hertsegovinassa toteutettavan Euroopan unionin sotilasoperaation komentajana.

               (4)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, Tanskan asemasta tehdyn pöytäkirjan (N:o 22) 5 artiklan mukaisesti Tanska ei osallistu niiden unionin päätösten ja toimien valmisteluun ja täytäntöönpanoon, joilla on merkitystä puolustuksen alalla.

               (5)

               Kööpenhaminassa 12 ja 13 päivänä joulukuuta 2002 kokoontunut Eurooppa-neuvosto antoi julkilausuman, jonka mukaan Berliini plus -järjestelyt ja niiden täytäntöönpano koskevat ainoastaan niitä unionin jäsenvaltioita, jotka ovat myös joko Naton jäseniä tai rauhankumppanuuden osapuolia ja jotka ovat näin ollen tehneet kahdenvälisiä turvallisuussopimuksia Naton kanssa,

         ON HYVÄKSYNYT TÄMÄN PÄÄTÖKSEN:
   1 artikla
   Bosnia ja Hertsegovinassa toteutettavan Euroopan unionin sotilasoperaation komentajaksi nimitetään kenraali Sir Richard SHIRREFF.
   2 artikla
   Tämä päätös tulee voimaan 4 päivänä maaliskuuta 2011.

      Tehty Brysselissä 14 päivänä tammikuuta 2011.

            Poliittisten ja turvallisuusasioiden komitean puolesta

            Puheenjohtaja

         O. SKOOG

      (1)  EUVL L 252, 28.7.2004, s. 10.

      (2)  EUVL L 293, 10.11.2007, s. 8.


title: Euroopan parlamentin ja neuvoston päätös N:o 1358/2008/EY, tehty 16 päivänä joulukuuta 2008 , aktiivisen Euroopan kansalaisuuden edistämiseksi vuosina 2007–2013 toteutettavasta Kansalaisten Eurooppa -ohjelmasta tehdyn Euroopan parlamentin ja neuvoston päätöksen N:o 1904/2006/EY muuttamisesta

text:
               30.12.2008

               FI

               Euroopan unionin virallinen lehti

               L 350/58

      EUROOPAN PARLAMENTIN JA NEUVOSTON PÄÄTÖS N:o 1358/2008/EY,
   tehty 16 päivänä joulukuuta 2008,
   aktiivisen Euroopan kansalaisuuden edistämiseksi vuosina 2007–2013 toteutettavasta Kansalaisten Eurooppa -ohjelmasta tehdyn Euroopan parlamentin ja neuvoston päätöksen N:o 1904/2006/EY muuttamisesta
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan yhteisön perustamissopimuksen ja erityisesti sen 151 ja 308 artiklan,
   ottavat huomioon komission ehdotuksen,
   ovat kuulleet Euroopan talous- ja sosiaalikomiteaa,
   ovat kuulleet alueiden komiteaa,
   noudattavat perustamissopimuksen 251 artiklassa määrättyä menettelyä (1)

   sekä katsovat seuraavaa:

               (1)

               Joulukuun 12 päivänä 2006 tehdyllä Euroopan parlamentin ja neuvoston päätöksellä N:o 1904/2006/EY (2) perustettiin Kansalaisten Eurooppa -ohjelma vuosiksi 2007–2013.

               (2)

               Päätöksen N:o 1904/2006/EY 8 artiklan 3 kohdassa säädetään, että muista kuin 2 kohdassa luetelluista ohjelman täytäntöönpanemiseksi tarvittavista toimenpiteistä päätetään kyseisen päätöksen 9 artiklan 3 kohdassa tarkoitettua menettelyä noudattaen eli menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyssä neuvoston päätöksessä 1999/468/EY (3) säädettyä neuvoa-antavaa menettelyä noudattaen.

               (3)

               Tämä päätöksen N:o 1904/2006/EY sanamuoto merkitsee muun muassa, että muihin kuin kyseisen päätöksen 8 artiklan 2 kohdassa tarkoitettuihin valintapäätöksiin sovelletaan neuvoa-antavaa menettelyä ja että Euroopan parlamentilla on valvontaoikeus.

               (4)

               Nämä valintapäätökset koskevat kuitenkin lähinnä määrältään vähäisiä avustuksia eivätkä ne edellytä poliittisesti arkaluonteisten päätösten tekemistä.

               (5)

               Tällaiset menettelysäännöt pidentävät avustusten myöntämismenettelyä kahdella–kolmella kuukaudella hakijoiden osalta. Ne aiheuttavat lukuisia viivästyksiä edunsaajille ja suhteettoman rasitteen ohjelman hallinnolle eivätkä ne tuota myönnettyjen avustusten luonteen vuoksi lisäarvoa.

               (6)

               Valintapäätösten nopeamman ja tehokkaamman täytäntöönpanon mahdollistamiseksi on siis tarpeen korvata neuvoa-antava menettely komission velvoitteella tiedottaa Euroopan parlamentille ja jäsenvaltioille viipymättä kaikista toimista, jotka on toteutettu päätöksen N:o 1904/2006/EY täytäntöönpanemiseksi ilman komitean avustusta,

         OVAT PÄÄTTÄNEET SEURAAVAA:
   1 artikla
   Muutetaan päätös N:o 1904/2006/EY seuraavasti:

               1)

               Korvataan 8 artiklan 3 kohta seuraavasti:
               ”3.   Komissio ilmoittaa 9 artiklassa tarkoitetulle komitealle ja Euroopan parlamentille kaikista muista valintapäätöksistä, jotka se on tehnyt tämän päätöksen täytäntöönpanemiseksi, kahden työpäivän kuluessa kyseisten päätösten tekemisestä. Näihin tietoihin on sisällyttävä vastaanotettujen hakemusten kuvaukset ja analyysi, arviointi- ja valintamenettelyn kuvaus sekä luettelot rahoitettavaksi ehdotettavista hankkeista sekä hankkeista, joiden osalta rahoitus on evätty.”

               2)

               Kumotaan 9 artiklan 3 kohta.

         2 artikla
   Komissio antaa Euroopan parlamentille ja neuvostolle kertomuksen tämän päätöksen vaikutuksista viimeistään 30 päivänä kesäkuuta 2010.
   3 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tehty Strasbourgissa 16 päivänä joulukuuta 2008.

            Euroopan parlamentin puolesta

            Puhemies

         H.-G. PÖTTERING

            Neuvoston puolesta

            Puheenjohtaja

         B. LE MAIRE

      (1)  Euroopan parlamentin lausunto, annettu 2. syyskuuta 2008 (ei vielä julkaistu virallisessa lehdessä), ja neuvoston päätös, tehty 20. marraskuuta 2008.

      (2)  EUVL L 378, 27.12.2006, s. 32.

      (3)  EYVL L 184, 17.7.1999, s. 23.


title: Neuvoston päätös (EU) 2016/581, annettu 11 päivänä huhtikuuta 2016, vuoden 1994 tullitariffeja ja kauppaa koskevan yleissopimuksen (GATT) XXIV artiklan 6 kohdan ja XXVIII artiklan mukaisesti Kroatian tasavallan myönnytysluettelossa olevien myönnytysten muuttamisesta Kroatian tasavallan Euroopan unioniin liittymisen johdosta kirjeenvaihtona Euroopan unionin ja Uruguayn itäisen tasavallan välillä tehdyn sopimuksen allekirjoittamisesta Euroopan unionin puolesta

text:
               16.4.2016

               FI

               Euroopan unionin virallinen lehti

               L 101/1

         NEUVOSTON PÄÄTÖS (EU) 2016/581,
   annettu 11 päivänä huhtikuuta 2016,
   vuoden 1994 tullitariffeja ja kauppaa koskevan yleissopimuksen (GATT) XXIV artiklan 6 kohdan ja XXVIII artiklan mukaisesti Kroatian tasavallan myönnytysluettelossa olevien myönnytysten muuttamisesta Kroatian tasavallan Euroopan unioniin liittymisen johdosta kirjeenvaihtona Euroopan unionin ja Uruguayn itäisen tasavallan välillä tehdyn sopimuksen allekirjoittamisesta Euroopan unionin puolesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 5 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Neuvosto valtuutti 15 päivänä heinäkuuta 2013 komission aloittamaan vuoden 1994 tullitariffeja ja kauppaa koskevan yleissopimuksen (GATT) XXIV artiklan 6 kohdan mukaiset neuvottelut tiettyjen muiden Maailman kauppajärjestön jäsenten kanssa Kroatian tasavallan Euroopan unioniin liittymisen vuoksi.

               (2)

               Komissio on käynyt neuvotteluja neuvoston hyväksymien neuvotteluohjeiden mukaisesti.

               (3)

               Neuvottelut on saatettu päätökseen, ja vuoden 1994 tullitariffeja ja kauppaa koskevan yleissopimuksen (GATT) XXIV artiklan 6 kohdan ja XXVIII artiklan mukaisesti Kroatian tasavallan myönnytysluettelossa olevien myönnytysten muuttamisesta Kroatian tasavallan Euroopan unioniin liittymisen vuoksi kirjeenvaihtona Euroopan unionin ja Uruguayn itäisen tasavallan välillä tehtävä sopimus parafoitiin 18 päivänä joulukuuta 2015.

               (4)

               Sopimus olisi allekirjoitettava,

         ON HYVÄKSYNYT TÄMÄN PÄÄTÖKSEN:
   1 artikla
   Annetaan lupa allekirjoittaa vuoden 1994 tullitariffeja ja kauppaa koskevan yleissopimuksen (GATT) XXIV artiklan 6 kohdan ja XXVIII artiklan mukaisesti Kroatian tasavallan myönnytysluettelossa olevien myönnytysten muuttamisesta Kroatian tasavallan Euroopan unioniin liittymisen vuoksi kirjeenvaihtona Euroopan unionin ja Uruguayn itäisen tasavallan välillä tehty sopimus Euroopan unionin puolesta sillä varauksella, että sopimuksen tekeminen saatetaan päätökseen (1).
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionin puolesta.
   3 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 11 päivänä huhtikuuta 2016.

            Neuvoston puolesta

            Puheenjohtaja

         M.H.P. VAN DAM

      (1)  Sopimuksen teksti julkaistaan yhdessä sen tekemistä koskevan päätöksen kanssa.


title: Euroopan keskuspankin päätös, tehty 23 päivänä huhtikuuta 2004, Euroopan keskuspankin pääoman maksamisen edellyttämistä rahaliittoon osallistumattomien jäsenvaltioiden kansallisia keskuspankkeja koskevista toimenpiteistä (EKP/2004/10)

text:
               9.6.2004

               FI

               Euroopan unionin virallinen lehti

               L 205/19

      EUROOPAN KESKUSPANKIN PÄÄTÖS,
   tehty 23 päivänä huhtikuuta 2004,
   Euroopan keskuspankin pääoman maksamisen edellyttämistä rahaliittoon osallistumattomien jäsenvaltioiden kansallisia keskuspankkeja koskevista toimenpiteistä
   (EKP/2004/10)
   (2004/507/EY)
   EUROOPAN KESKUSPANKIN YLEISNEUVOSTO, joka
   ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 48 artiklan,
   sekä katsoo seuraavaa:

               (1)

               Euroopan keskuspankin pääoman maksamisen edellyttämistä rahaliittoon osallistumattomien jäsenvaltioiden kansallisia keskuspankkeja koskevista toimenpiteistä 18 päivänä joulukuuta 2003 tehdyllä päätöksellä EKP/2003/19 (1) määritettiin Euroopan keskuspankin (EKP) merkitystä pääomasta se prosenttiosuus, joka sellaisten jäsenvaltioiden, jotka eivät aikoneet ottaa euroa käyttöön 1 päivänä tammikuuta 2004, kansallisten keskuspankkien täytyi maksaa 1 päivänä tammikuuta 2004 EKP:n toimintakustannuksiin osallistumiseksi.

               (2)

               Koska Tsekin tasavalta, Viron tasavalta, Kyproksen tasavalta, Latvian tasavalta, Liettuan tasavalta, Unkarin tasavalta, Maltan tasavalta, Puolan tasavalta, Slovenian tasavalta ja Slovakian tasavalta liittyvät Euroopan unioniin ja niiden kansallisista keskuspankeista tulee osa Euroopan keskuspankkijärjestelmää (EKPJ) 1 päivänä toukokuuta 2004, kansallisten keskuspankkien prosenttiosuuksista Euroopan keskuspankin pääoman merkitsemisen jakoperusteessa 22 päivänä huhtikuuta 2004 tehdyssä päätöksessä EKP/2004/5 (2) vahvistetaan 1 päivästä toukokuuta 2004 rahaliittoon osallistuville kansallisille keskuspankeille EKP:n pääoman jakoperusteessa (jäljempänä ”pääoman jakoperuste”) annetut painoarvot (jäljempänä ”painoarvot”).

               (3)

               EKP:n merkitty pääoma on 1 päivästä toukokuuta 2004 alkaen 5 564 669 247,19 euroa.

               (4)

               Pääoman jakoperusteen korottaminen edellyttää uutta EKP:n päätöstä siitä, että päätös EKP/2003/19 kumotaan 1 päivästä toukokuuta 2004 lukien, ja sen EKP:n merkityn pääoman prosenttiosuuden määrittämistä, joka sellaisten jäsenvaltioiden kansallisten keskuspankkien, jotka eivät ole ottaneet euroa käyttöön 1 päivänä toukokuuta 2004 (jäljempänä ”rahaliittoon osallistumattomat kansalliset keskuspankit”), olisi maksettava 1 päivänä toukokuuta 2004.

               (5)

               Ottaen huomioon Euroopan keskuspankin yleisneuvoston työjärjestyksen 3.3 artiklan, kansallisten keskuspankkien Česká národní banka, Eesti Pank, Central Bank of Cyprus, Latvijas Banka, Lietuvos bankas, Magyar Nemzeti Bank, Bank Ċentrali ta’ Malta/ Central Bank of Malta, Narodowy Bank Polski, Banka Slovenije ja Národná banka Slovenska pääjohtajilla oli tilaisuus esittää huomautuksensa tästä päätöksestä ennen sen hyväksymistä,

         ON PÄÄTTÄNYT SEURAAVAA:
   1 artikla
   Maksetun pääoman määrä ja maksutapa
   Kukin rahaliittoon osallistumaton kansallinen keskuspankki maksaa 7 prosenttia merkitsemästään EKP:n pääomasta 1 päivänä toukokuuta 2004. Päätöksen EKP/2004/5 2 artiklassa esitetyt painoarvot huomioon ottaen kukin rahaliittoon osallistumaton kansallinen keskuspankki maksaa näin ollen 1 päivänä toukokuuta 2004 seuraavassa taulukossa sen nimen perässä ilmoitetun määrän:

               (euroa)

               Rahaliittoon osallistumaton kansallinen keskuspankki

               Česká národní banka

               5 680 859,54

               Danmarks Nationalbank

               6 101 159,01

               Eesti Pank

               694 915,90

               Central Bank of Cyprus

               506 384,90

               Latvijas Banka

               1 160 010,95

               Lietuvos bankas

               1 723 656,30

               Magyar Nemzeti Bank

               5 408 190,75

               Bank Ċentrali ta’ Malta/ Central Bank of Malta

               252 023,87

               Narodowy Bank Polski

               20 013 889,41

               Banka Slovenije

               1 302 967,30

               Národná banka Slovenska

               2 783 948,38

               Sveriges Riksbank

               9 400 451,41

               Bank of England

               56 022 530,23

         2 artikla
   Maksetun pääoman tarkistaminen
   1.   Danmarks Nationalbank, Sveriges Riksbank ja Bank of England ovat jo maksaneet 5 prosenttia osuudestaan 30 päivään huhtikuuta 2004 voimassa olevasta EKP:n merkitystä pääomasta päätöksen EKP/2003/19 mukaisesti. Tämän vuoksi tilanteen mukaan joko kukin niistä siirtää tietyn lisäsumman EKP:lle tai EKP palauttaa tietyn summan niille, jotta päästään 1 artiklan taulukossa esitettyihin summiin.
   2.   Kukin muu rahaliittoon osallistumaton kansallinen keskuspankki siirtää EKP:lle 1 artiklan taulukossa sen nimen perässä ilmoitetun määrän.
   3.   Kaikki tässä artiklassa tarkoitetut siirrot tehdään kansallisten keskuspankkien keskinäisiä Euroopan keskuspankin pääoman osuuksien siirtoja ja maksetun pääoman tarkistamista koskevien yksityiskohtaisten sääntöjen vahvistamisesta 22 päivänä huhtikuuta 2004 tehdyssä päätöksessä EKP/2004/7 (3) vahvistettujen yksityiskohtaisten sääntöjen mukaisesti.
   3 artikla
   Loppumääräykset
   1.   Tämä päätös tulee voimaan 23 päivänä huhtikuuta 2004.
   2.   Päätös EKP/2003/19 kumotaan 1 päivästä toukokuuta 2004.

      Tehty Frankfurt am Mainissa 23 päivänä huhtikuuta 2004.

            EKP:n puheenjohtaja

         Jean-Claude TRICHET

      (1)  EUVL L 9, 15.1.2004, s. 31.

      (2)  Katso tämän virallisen lehden s. 5.

      (3)  Katso tämän virallisen lehden s. 9.


title: Komission päätös, annettu 23 päivänä huhtikuuta 2013 , veroalan hyvän hallintotavan, aggressiivisen verosuunnittelun ja kaksinkertaisen verotuksen foorumiksi kutsuttavan komission asiantuntijaryhmän perustamisesta

text:
               26.4.2013

               FI

               Euroopan unionin virallinen lehti

               C 120/17

         KOMISSION PÄÄTÖS,
   annettu 23 päivänä huhtikuuta 2013,
   veroalan hyvän hallintotavan, aggressiivisen verosuunnittelun ja kaksinkertaisen verotuksen foorumiksi kutsuttavan komission asiantuntijaryhmän perustamisesta
   2013/C 120/07
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   sekä katsoo seuraavaa:

               (1)

               Komissio esitti 6 päivänä joulukuuta 2012 antamassaan tiedonannossa (1) toimintasuunnitelman veropetosten ja verovilpin torjunnan tehostamisesta. Tiedonannon yhteydessä annettiin kaksi suositusta, joista toinen koskee aggressiivista verosuunnittelua (2) ja toinen toimenpiteitä, joilla pyritään kannustamaan kolmansia maita soveltamaan veroalan hyvän hallintotavan vähimmäisvaatimuksia (3). Kuten Euroopan parlamentti korostaa konkreettisista keinoista veropetosten ja verovilpin torjumiseksi 19 päivänä huhtikuuta 2012 antamassaan päätöslauselmassa (4), nämä alat ovat erityisen tärkeitä tällä hetkellä.

               (2)

               Aggressiivista verosuunnittelua koskevassa suosituksessa todetaan, että jäsenvaltioiden olisi annettava yleinen veronkierron vastainen säännöstö, jonka mukaisesti ne eivät kiinnittäisi huomiota lähinnä veron välttämiseksi luotuihin keinotekoisiin järjestelyihin vaan suorittaisivat verotuksen tosiasiallisen taloudellisen sisällön perusteella. Suosituksessa myös kannustetaan jäsenvaltioita lisäämään kaksinkertaista verotusta koskeviin sopimuksiinsa määräyksen, jolla estetään tietyntyyppinen kaksinkertainen verottamatta jääminen.

               (3)

               Toimenpiteistä, joilla pyritään kannustamaan kolmansia maita noudattamaan veroalan hyvän hallintotavan ja aggressiivisen verosuunnittelun vähimmäisvaatimuksia, annetussa suosituksessa vahvistetaan arviointiperusteet, joilla voidaan yksilöidä näitä vähimmäisvaatimuksia noudattamatta jättävät kolmannet maat. Siinä luetellaan myös toimia, joita jäsenvaltiot voivat toteuttaa tällaisia kolmansia maita vastaan, ja etuja, joita jäsenvaltiot voivat myöntää näitä toimenpiteitä noudattaville tai niihin sitoutuneille kolmansille maille.

               (4)

               On tärkeää, että nämä suositukset pannaan täytäntöön mahdollisimman laajalti käyttäen täysimääräisesti hyödyksi tämän alan kokemusta, asiantuntemusta ja näkemyksiä. Nämä tekijät olisi otettava huomioon myös edellä mainittujen suositusten soveltamista koskevassa kertomuksessa, jonka komissio on sitoutunut julkaisemaan vuoden 2015 loppuun mennessä. Siitä lienee hyötyä myös komission tällä alalla tekemässä työssä.

               (5)

               Komissio totesi kaksinkertaisesta verotuksesta sisämarkkinoilla antamassaan tiedonannossa (5) tarkastelevansa, olisiko hyödyllistä perustaa kaksinkertaista verotusta käsittelevä EU-foorumi eli tähän alaan liittyvistä ongelmista keskusteleva asiantuntijaryhmä. Koska nämä ongelmat ovat merkittäviä sisämarkkinoiden toiminnan kannalta, näyttää siltä, että niistä olisi keskusteltava säännöllisesti asiantuntijaryhmässä. Lisäksi komission järjestämässä kaksinkertaista verotusta koskevista tosiasiallisista esimerkeistä ja mahdollisista toimintatavoista järjestetyssä komission julkisessa kuulemisessa saaduissa vastauksissa painotettiin, että kaksinkertainen verottamatta jääminen ja kaksinkertainen verottaminen liittyvät käytännössä usein yhteen, minkä vuoksi niitä ei pitäisi käsitellä erillään. Koska kaksinkertaisella verottamatta jäämisellä on yhteys aggressiiviseen verosuunnitteluun, on aiheellista käsitellä kaksinkertaista verotusta samassa asiantuntijaryhmässä eli tällä päätöksellä perustettavassa foorumissa.

               (6)

               Foorumissa olisi käytävä näistä aloista vuoropuhelua kokemuksia ja asiantuntemusta vaihtaen ja kaikkien osapuolten näkemyksiä kuullen.

               (7)

               Komission olisi toimittava foorumin puheenjohtajana, ja foorumissa olisi oltava edustajia jäsenvaltioiden verohallinnoista, liike-elämää tai kansalaisyhteiskuntaa edustavista järjestöistä ja veroneuvontaan erikoistuneista järjestöistä.

               (8)

               Olisi vahvistettava säännöt, joita noudattaen foorumin jäsenet saavat antaa tietoja.

               (9)

               Henkilötietojen käsittelyssä olisi noudatettava yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta 18 päivänä joulukuuta 2000 annettua Euroopan parlamentin ja neuvoston asetusta (EY) N:o 45/2001 (6),

         ON PÄÄTTÄNYT SEURAAVAA:
   1 artikla
   Kohde
   Perustetaan veroalan hyvän hallintotavan, aggressiivisen verosuunnittelun ja kaksinkertaisen verotuksen foorumiksi kutsuttava asiantuntijaryhmä, jäljempänä ’foorumi’.
   2 artikla
   Tehtävät
   Foorumin tehtävänä on:

               a)

               edistää vuoropuhelua yritysten, kansalaisyhteiskunnan ja kansallisten verohallintojen asiantuntijoiden välillä veroalan hyvästä hallintotavasta, aggressiivisesta verosuunnittelusta ja kaksinkertaisesta verotuksesta. Veroalan hyvällä hallintotavalla tarkoitetaan avoimuutta, tietojenvaihtoa ja oikeudenmukaista verokilpailua;

               b)

               antaa komissiolle tietoja, jotka ovat tärkeitä näiden alojen painopisteiden määrittämisen kannalta, ja valita asianmukaiset tavat ja välineet näiden alojen kehittämiseksi;

               c)

               edistää edellä mainittujen komission suositusten mahdollisimman sujuvaa soveltamista ja täytäntöönpanoa yksilöimällä teknisiä ja käytännön kysymyksiä, joilla voi olla merkitystä tällä alalla, sekä esittämällä niihin mahdollisia ratkaisuja;

               d)

               antaa komissiolle tietoja, joita se tarvitsee valmistellessaan kertomusta suosituksistaan, jotka koskevat toimenpiteitä, joilla pyritään kannustamaan kolmansia maita noudattamaan veroalan hyvän hallintotavan ja aggressiivisen verosuunnittelun vähimmäisvaatimuksia;

               e)

               keskustella veroviranomaisten, yritysten, kansalaisyhteiskunnan ja veroneuvojien esille tuomista käytännön kysymyksistä, ja kehittää mahdollisia tapoja käsitellä tehokkaammin nykyisiä kaksinkertaiseen verotukseen liittyviä ongelmia, jotka vaikuttavat sisämarkkinoiden toimintaan.

         3 artikla
   Kuuleminen
   Komissio voi kuulla foorumia kaikissa veroalan hyvään hallintotapaan, aggressiiviseen verosuunnitteluun ja kaksinkertaiseen verotukseen liittyvissä kysymyksissä.
   4 artikla
   Kokoonpano – Nimitys
   1.   Foorumissa on enintään 45 jäsentä.
   2.   Foorumissa on jäseninä

               a)

               jäsenvaltioiden veroviranomaisia;

               b)

               enintään 15 liike-elämää tai kansalaisyhteiskuntaa edustavaa järjestöä ja veroneuvontaan erikoistunutta järjestöä.

         3.   Kunkin jäsenvaltion veroviranomaisten on nimettävä edustajaksi yksi virkamies, jonka työtehtäviin kuuluu rajatylittävä verotus ja ennen kaikkea aggressiivisen verosuunnittelun torjuminen.
   4.   Verotuksen ja tulliliiton pääosaston pääjohtaja nimittää hakumenettelyn perusteella 2 kohdan b alakohdassa tarkoitetut järjestöt, jotka toimivat 2 artiklassa tarkoitetuilla aloilla ja jotka ovat vastanneet asianomaiseen hakuilmoitukseen.
   5.   Järjestöjen on hakuilmoitukseen vastatessaan nimettävä yksi edustaja ja varaedustaja, joka korvaa poissa tai estyneenä olevan edustajan. Verotuksen ja tulliliiton pääosaston pääjohtaja voi kieltäytyä nimittämästä järjestön ehdottamaa edustajaa tai varaedustajaa sillä perusteella, ettei hän ole hakuilmoituksessa vaaditun profiilin mukainen. Tällaisissa tapauksissa asianomaista järjestöä pyydetään nimeämään toinen edustaja tai toinen varaedustaja.
   6.   Varaedustajat nimetään samoin edellytyksin kuin varsinaiset jäsenet; varaedustajat korvaavat poissa olevat tai estyneet jäsenet automaattisesti.
   7.   Järjestöt nimitetään kolmeksi vuodeksi, paitsi jos ne korvataan tai syrjäytetään 9 kohdan nojalla. Niiden toimikausi voidaan uusia, kun ne ovat vastanneet uuteen hakuilmoitukseen.
   8.   Jäseniksi soveltuvat mutta nimittämättä jääneet järjestöt voidaan kirjata varallaololuetteloon, jota pidetään kolme vuotta ja jota komissio käyttää nimittäessään korvaavia jäseniä.
   9.   Edellä 2 kohdan b alakohdassa tarkoitetut järjestöt tai niiden edustajat voidaan korvata tai syrjäyttää jäljellä olevan toimikauden ajaksi seuraavissa tapauksissa:

               a)

               järjestö tai sen edustaja ei enää pysty osallistumaan tosiasiallisesti foorumin työhön;

               b)

               järjestö tai sen edustaja ei ole Euroopan unionin toiminnasta tehdyn sopimuksen 339 artiklassa määrätyn ehdon mukainen;

               c)

               järjestö tai sen edustaja eroaa;

               d)

               jos se on tarpeen, jotta asiaankuuluvien asiantuntemus- ja kohdealojen edustavuus pysyisi tasapainossa.

         Ensimmäisessä alakohdassa tarkoitetuissa tilanteissa verotuksen ja tulliliiton pääosaston pääjohtaja voi tarvittaessa nimittää korvaavan järjestön 8 kohdassa tarkoitetusta varallaololuettelosta tai pyytää järjestöä nimeämään toisen edustajan tai toisen sijaisen.
   10.   Järjestöjen ja niiden edustajien nimet on julkaistava komission asiantuntijaryhmiä ja muita vastaavia elimiä koskevassa rekisterissä, jäljempänä ’rekisteri’, sekä asiaa koskevalla verkkosivulla.
   11.   Henkilötiedot on kerättävä, käsiteltävä ja julkaistava asetuksen (EY) N:o 45/2001 mukaisesti.
   5 artikla
   Toiminta
   1.   Foorumin puheenjohtajana toimii verotuksen ja tulliliiton pääosaston pääjohtaja tai hänen edustajansa.
   2.   Foorumi voi puheenjohtajan suostumuksella perustaa alaryhmiä tarkastelemaan erityisiä kysymyksiä foorumin määrittelemän toimeksiannon mukaisesti. Tällaiset alaryhmät lakkautetaan heti, kun ne ovat täyttäneet toimeksiantonsa.
   3.   Puheenjohtaja voi kutsua esityslistalla olevaa alaa hyvin tuntevia erityisasiantuntijoita osallistumaan tilapäisesti foorumin tai alaryhmän työskentelyyn. Lisäksi puheenjohtaja voi kutsua yksityishenkilöitä, asiantuntijaryhmiä koskevien horisontaalisten sääntöjen (7) 8 kohdan 3 alakohdassa määriteltyjä järjestöjä ja ehdokasmaita osallistumaan kokouksiin tarkkailijoina. Erityisesti liittymisneuvotteluja käyvien maiden ja kansainvälisten järjestöjen edustajia voidaan kutsua osallistumaan kokouksiin tarkkailijoina.
   4.   Jäsenten ja heidän edustajiensa sekä kutsuttujen asiantuntijoiden ja tarkkailijoiden on noudatettava perussopimuksissa ja muissa asiaankuuluvissa unionin säännöissä määrättyjä salassapitovelvollisuutta sekä EU:n turvaluokiteltujen tietojen suojelua koskevia sääntöjä, jotka vahvistetaan komission työjärjestyksen (8) liitteessä. Komissio voi toteuttaa kaikki asianmukaiset toimenpiteet, jos kyseiset henkilöt eivät noudata näitä velvollisuuksia.
   5.   Foorumin ja sen alaryhmien kokoukset pidetään pääsääntöisesti komission tiloissa. Komissio huolehtii ryhmän sihteeripalveluista. Myös muut asiasta kiinnostuneet komission yksiköt voivat osallistua foorumin ja sen alaryhmien kokouksiin ja olla niissä läsnä.
   6.   Foorumi vahvistaa työjärjestyksensä asiantuntijaryhmien työjärjestysmallin pohjalta.
   7.   Komissio julkaisee kaikki asiaankuuluvat asiakirjat foorumin toiminnasta (kuten esityslistat, pöytäkirjat ja osallistujien lausunnot) joko rekisterissä tai erillisellä verkkosivustolla, jolle rekisteristä on linkki. Asiakirjaa ei julkaista, jos sen sisältämien tietojen ilmaiseminen vahingoittaisi asetuksen (EY) N:o 1049/2001 (9) 4 artiklassa määriteltyä yleisen tai yksityisen edun suojaa.
   6 artikla
   Kokouskulut
   1.   Foorumin toimintaan osallistuvat henkilöt eivät saa palkkiota tehtäviensä hoitamisesta.
   2.   Komissio korvaa foorumin toimintaan osallistuvien matkakulut ja tarvittaessa oleskelukulut komissiossa voimassa olevien määräysten mukaisesti.
   3.   Kustannukset korvataan vuosittaisessa määrärahojen kohdentamismenettelyssä käytettävissä olevien määrärahojen rajoissa.
   7 artikla
   Soveltaminen
   Tätä päätöstä sovelletaan kolmen vuoden ajan.

      Tehty Brysselissä 23 päivänä huhtikuuta 2013.

            Komission puolesta

         Algirdas ŠEMETA

            Komission jäsen

      (1)  KOM(2012) 722.

      (2)  C(2012) 8806 final.

      (3)  C(2012) 8805 final.

      (4)  P7_TA(2012)0030.

      (5)  KOM(2011) 712 lopullinen.

      (6)  EYVL L 8, 12.1.2001, s. 1.

      (7)  Puheenjohtajan tiedonanto komissiolle, 10.11.2010 – Framework for Commission Expert Groups: horizontal rules and public register, C(2010) 7649 final.

      (8)  EYVL L 308, 8.12.2000, s. 26.

      (9)  EYVL L 145, 31.5.2001, s. 43. Näiden poikkeusten tarkoituksena on suojella yleistä turvallisuutta, sotilasasioita, kansainvälisiä suhteita, finanssi-, raha- ja talouspolitiikkaa, yksityiselämän ja yksilön koskemattomuutta, kaupallisia etuja, tuomioistuinkäsittelyä ja oikeudellista neuvontaa, tutkimuksia, tarkastuksia ja toimielimen päätöksentekomenettelyä.


title: 2014/10/EU: Neuvoston päätös, annettu 13 päivänä tammikuuta 2014 , Euroopan talous- ja sosiaalikomitean ruotsalaisen jäsenen nimeämisestä

text:
               15.1.2014

               FI

               Euroopan unionin virallinen lehti

               L 10/17

         NEUVOSTON PÄÄTÖS,
   annettu 13 päivänä tammikuuta 2014,
   Euroopan talous- ja sosiaalikomitean ruotsalaisen jäsenen nimeämisestä
   (2014/10/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 302 artiklan,
   ottaa huomioon Ruotsin hallituksen ehdotuksen,
   ottaa huomioon Euroopan komission lausunnon,
   sekä katsoo seuraavaa:

               (1)

               Neuvosto hyväksyi 13 päivänä syyskuuta 2010 päätöksen 2010/570/EU, Euratom (1) Euroopan talous- ja sosiaalikomitean jäsenten nimeämisestä 21 päivänä syyskuuta 2010 alkavaksi ja 20 päivänä syyskuuta 2015 päättyväksi kaudeksi.

               (2)

               Yksi Euroopan talous- ja sosiaalikomitean jäsenen paikka on vapautunut Ellen NYGREN in toimikauden päätyttyä,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään Lise-Lotte LENBERG Euroopan talous- ja sosiaalikomitean jäseneksi jäljellä olevaksi toimikaudeksi eli 20 päivään syyskuuta 2015.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 13 päivänä tammikuuta 2014.

            Neuvoston puolesta

            Puheenjohtaja

         D. KOURKOULAS

      (1)  EUVL L 251, 25.9.2010, s. 8.